Home Blog Dr Firoz Mahboob Kamal ভাষা আন্দোলনের নাশকতা\nআজ যেভাবে বাংলাদেশের রাজনীতি, আইন-আদালত, শিক্ষা ও সংস্কৃতিতে ইসলাম এক পরাজিত শক্তি এবং বিজয়ী রূপে প্রতিষ্ঠা পেয়েছে ইসলামের বিপক্ষ শক্তি তার মূল কারণ তো এ ভাষা-আন্দোলন। বাংলাদেশের রাজনীতিতে এটি এক গুণগত পরিবর্তন। উপমহাদেশের মুসলিম রাজনীতিতে বহু ঘটনা ঘটেছে, তবে যে ঘটনাটি ভারতের আধিপত্যবাদী হিন্দুদের প্রচুর আনন্দ জুগিয়েছে এবং সে সাথে তাদেরকে প্রচন্ড লাভবানও করেছে তা হলো এই ভাষা আন্দোলন। ১৭৫৭ সালে পলাশী যুদ্ধে সিরাজুদ্দৌলার পরাজয়েও তারা খুশি হয়েছিল। সিরাজদ্দৌলার পরাজয়কে ইংরেজদের সাথে হিন্দুগণও উৎসবযোগ্যরূপে গণ্য করেছে। সিরাজুদ্দৌলার চরিত্রে কালীমা লেপন করে বহু হিন্দু কবি-সাহিত্যিক বহু কবিতা, বহু উপন্যাস ও বহু নাটক লিখেছেন। তাদের কাছে নোংরা মনে হয়নি মীর জাফর ও ক্লাইভের চরিত্র। কবি রবীন্দ্রনাথ ঠাকুরের বাপদাদাগণই যে শুধু ইংরেজদের প্রশংসায় গদগদ ছিলেন তা নয়, রবীন্দ্রনাথ নিজেও ইংরেজ রাজাকে ভারতের ভাগ্যবিধাতা বলে কবিতা লিখেছেন। ‘জয়ো হে’ ‘জয়ো হে’ হে ভারত ভ্যাগ্যবিধাতা বলে জয়োধ্বণিও দিয়েছেন। ইংরেজদের থেকে নাইট উপাধীও পেয়েছেন। তবে মুসলমানগণ ১৭৫৭ সালের সে পরাজিত দুরাবস্থা থেকে গাঝাড়া দিয়ে দাঁড়িয়েছিল। তারই ফল দাঁড়িয়েছিল, ১৯৩৫ সালের ভারত শাসন আইনের অধীনে যখন থেকে ভারতে নির্বাচন দেওয়া শুরু হলো তখন থেকে বাংলার শাসন ক্ষমতায় কোন হিন্দুকে বসতে দেইনি। অথচ তখন মুসলমানদের সংখ্যা হিন্দুদের তুলনায় খুব একটি বেশী ছিল না। জনসংখ্যার ৫৫% হলেও অর্থনীতি, শিক্ষা, চাকুরি ও ব্যবসা-বাণিজ্যে মুসলমানদের পশ্চাৎপদতা হিন্দুদের তুলনায় ছিল বিশাল। তারপরও শতকরা ৭০ ভাগ হিন্দু অধ্যুষিত কোলকাতায় বসে ১৯৩৭ সাল থেকে ১৯৪৭ সাল অবধি ১১ বছর মুসলমান প্রধানমন্ত্রী শাসন করেছে। অবশেষে ১৯৪৭ সালে মুসলমানরা হিন্দু ও ইংরেজদের প্রবল বিরোধীতা সত্ত্বেও লড়াই করে পাকিস্তান প্রতিষ্ঠা করেছিল। মুসলমানদের জন্য এ ছিল বিরাট বিজয়। কিন্তু ভাষা আন্দোলন মুসলমানদের কোমরই ভেঙ্গে দিয়েছে। উপমহাদেশের মুসলমানদের মধ্যে বিভক্তি, ভাতৃঘাতি লড়াই, পাকিস্তানের ধ্বংস এবং ইসলামী চেতনা বিনাশের বীজ বপন করা হয়েছিল এ আন্দোলনে। এ আন্দোলনের ধারাবাহিকতাতেই প্রতিষ্ঠা পায় বাংলাদেশ। ফলে পাকিস্তান প্রতিষ্ঠার মধ্য দিয়ে উপমহাদেশে মুসলিম শক্তির উত্থানের যে বিপুল সম্ভাবনা দেখা দেয় সেটিই মাঠে মারা যায়। এ জন্যই আজ মহা আনন্দ ভারতীয় আগ্রাসনবাদীদের। কারণ বাংলাদেশ এবার পাকাপোক্তভাবে ধরা দিয়েছে তাদের ফাঁদে। এখন আর বেরুনোর পথ নেই।\nঅবিভক্ত বাংলার প্রথম প্রধানমন্ত্রী জনাব শেরেবাংলা ফজলুল হক বলতেন, কোলকাতার হিন্দু পত্রিকাগুলো যখন আমার কোন কর্ম বা সিদ্ধান্তের পক্ষে লেখা শুরু করে তখনই বুঝতে হবে আমি সেটির দ্বারা মুসলমানদের জন্য বড় রকমের ক্ষতি করছি। তিনি একথা বলতেন আধিপত্যবাদী বর্ণহিন্দুদের মুসলিম স্বার্থবিরোধী মানসিকতার সাথে তার নিখুঁত পারিচয় থাকার কারণে। ভাষা আন্দোলন এবং ১৯৭১য়ে পাকিস্তানের ভেঙ্গে যাওয়া নিয়ে কোলকাতার পত্রিকাগুলো শুধু পক্ষেই লেখেনি, মুসলিম ইতিহাসের এ দু'টি ঘটনাকে তারা নিজেদের জন্যও উৎসবে পরিণত করেছে। ১৯৭১ সালে তো তারা নিজেদের বিশাল সামরিক শক্তিকেও ব্যবহার করেছে। ফলে জনাব ফজলুল হকের মতানুযায়ী, মুসলমানদের ক্ষতির মাত্রা বোঝার জন্য এখন আর গবেষণার প্রয়োজন নেই। সেটি সুস্পষ্ট তাদের উল্লাসের মাত্রা দেখে।\nবাংলাদেশের ইতিহাসে অতি মিথ্যাচার হয়েছে বাংলা ভাষা ও ভাষা-আন্দোলন ঘিরে। ভাষা-আন্দোলন নিয়ে যাদের গর্ব তাদের সবচেয়ে বড় মিথ্যাটি হলো, বাংলা ভাষার বিরুদ্ধে নাকি ষড়যন্ত্র করেছে পাকিস্তান সরকার। অভিযোগ তুলেছে, বাঙালীর মুখ থেকে বাংলা ভাষাকেই নাকি পাকিস্তান সরকার কেড়ে নিতে চেয়েছিল। অথচ সে সময় পাকিস্তানের প্রধানমন্ত্রী ছিলেন ঢাকার সন্তান খাজা নাযিম উদ্দীন। তখন পূর্ব পাকিস্তানের মূখ্যমন্ত্রী ছিলেন আরেক বাংলাভাষী জনাব নুরুল আমীন। ঘটনা শুধু মিথ্যারটনার মধ্যেই সীমাবদ্ধ থাকেনি, ভাষা আন্দোলন পরিকল্পিত ভাবে ব্যবহৃত হয়েছে পাকিস্তানের শিকড় কাটার কাজে। এবং ব্যাপকভাবে কাজে লাগানো হয়েছে সেকুলার চেতনা ও সেকুলার সংস্কৃতির প্রচারে। পাকিস্তান সরকার রাষ্ট্রভাষা রূপে বাংলাভাষাকে স্বীকৃতি দিয়েছিল পঞ্চাশের দশকের প্রথমার্ধেই। বাংলা ভাষার উন্নয়নে বাংলা এ্যাকাডেমী ও বাংলা-উন্নয়ন বোর্ড প্রতিষ্ঠা এবং বিদেশী ভাষার বিপুল সংখ্যক বইয়ের বাংলায় তরজমার ন্যায় অনেক কাজই তখন করা হয়। বলা যায়, বাংলা ভাষাকে সমৃদ্ধ করার কাজে সরকারি ভাবে পাকিস্তানের ২৩ বছরে যে কাজ করা হয় তা অতীতে হাজার বছরেও হয়নি। বাংলা ভাষার উন্নয়নে পশ্চিম বাংলাতেও এত সরকারি বিণিয়োগ হয়নি। কিন্তু এরপরও ২১শে ফেব্রুয়ারি উদযাপনের প্রয়োজন থেমে যায়নি। বরং দিন দিন সেটিকে প্রবলভাবে বেগবান করা হয়েছে। এবং এখনও হচ্ছে। সেটি মূলতঃ দুটি কারণে। একটি রাজনৈতিক, অপরটি আদর্শিক। রাজনৈতিক প্রয়োজনটি ছিল পাকিস্তান ভাঙ্গার লক্ষ্যে পাকিস্তানের বিরুদ্ধে ঘৃনা সৃষ্টির কাজে এ আন্দোলনকে ব্যবহার করা। আদর্শিক প্রয়োজনটি হলো, বাংলার মুসলমানদের মন ও মনন থেকে ইসলামি চেতনার বিনাশ এবং সে সাথে সেকুলারিজম আবাদে সেটিকে হাতিয়ার রূপে ব্যবহার করা। বাংলাদেশ প্রতিষ্ঠার মধ্য দিয়ে রাজনৈতিক লক্ষ্য অর্জিত হয়েছে বটে, কিন্তু সেকুলারাইজেশনের কাজ এখনও শেষ হয়নি। ফলে একুশে ফেব্রুয়ারিকে ঘিরে অনুষ্ঠানের প্রয়োজনও শেষ হয়নি। থেমে যায়নি প্রভাতফেরীর নামে হাজার হাজার নারীপুরুষকে একত্রে রাতের আঁধারে রাস্তায় নামানোর আয়োজন। বরং ইসলামী চেতনার দ্রুত বিকাশ এবং ইসলামী রাষ্ট্রবিপ্লবের আন্দোলন দেশে দেশে প্রবলতর হওয়ায় গুরুত্ব বেড়ে গেছে একুশে ফেব্রুয়ারির। এবং সেটি বুঝা যায় একুশে ফেব্রুয়ারি উৎযাপনের বর্তমান মাত্রা দেখে। একুশের বই মেলা পরিণত হয়েছে সেকুলার চেতনা-ভিত্তিক সাহিত্যের প্লাবন সৃষ্টির কাজে। পাকিস্তান আমলে ২১শে ফেব্রুয়ারি পালিত হতো বছরের মাত্র একটি দিনে, এবং সেটিও মাত্র কয়েক ঘন্টার জন্য। সে আমলে সেকুলার এবং বামপন্থি ছাত্র-ছাত্রীরাই শুধু ২১শে ফেব্রুয়ারিতে নগ্নপদে স্মৃতীস্তম্ভে গিয়ে ফুল চড়াতো। এসব ছাত্র-ছাত্রীরা ছিল মূলতঃ আওয়ামী লীগ ও ন্যাশনাল আওয়ামী পার্টির ছাত্র সংগঠন ছাত্রলীগ ও ছাত্র ইউনিয়নের কর্মী ও সমর্থক। সাধারণ ছাত্র-ছাত্রীরা এ থেকে সচেতনতার সাথে দূরে থাকতো। যাদের মধ্যে ইসলামের সামান্য জ্ঞান ছিল এবং ইসলামের অনুশাসন পালনে সামান্য অঙ্গিকার ছিল, স্তম্ভের সামনে দাড়িয়ে তারা এমন সম্মান প্রদর্শনকে নির্ভেজাল শিরক মনে করতো।\nআদর্শের জন্য প্রাণদান ইসলামে নতুন কিছু নয়, নবীজী (সাঃ)র সাহাবাদের অর্ধেকের বেশী শহীদ হয়েছেন। “শহীদ” শব্দটিও এসেছে ইসলাম থেকে। শহীদদের রক্তের বরকতেই আল্লাহর রহমত প্রাপ্তি ঘটেছিল এবং নির্মিত হয়েছিল মানব ইতিহাসের সর্বশ্রেষ্ঠ সভ্যতা। আমরা মুসলমান হয়েছি তো তাদের রক্তদানের ফলেই। সমগ্র মুসলিম ইতিহাসে যা কিছু গর্বের তার বেশীর ভাগের নির্মাতা তারাই। বিশ্বের সকল মুসলমানদের কাছে তাই তারা সর্বকালের পরম সম্মানের পাত্র। কিন্তু ইসলামে সম্মান প্রদর্শনেরও নিজস্ব রীতি আছে। সেটি স্তম্ভ গড়ে নয়। স্তম্ভের গোড়ায় ফুল দিয়েও নয়। রাতে বা প্রভাতে নারী-পুরুষকে রাস্তায় নামিয়েও নয়। শহিদদের স্মৃতিতে স্তম্ভ গড়া সিদ্ধ রীতি হলে শুধু মক্কা, মদীনাতে নয়, মুসলিম বিশ্বের অসংখ্য শহরে হাজার হাজার স্তম্ভ গড়া হতো। সেসব স্তম্ভে বছরের একটি দিনে শুধু নয়, প্রতিদিন ফুল দেওয়া হতো। কিন্তু সেটি হয়নি। কারণ সেটি মুসলিম সংস্কৃতি নয়। ইসলামসিদ্ধও নয়। অথচ বাংলাদেশের নগরে বন্দরের প্রতিটি স্কুল-কলেজে বহু লক্ষ স্তম্ভ গড়ে সেটিকে আজ বাঙালীর সংস্কৃতি রূপে প্রতিষ্ঠিত করা হয়েছে। এভাবে মুসলিম জীবনে শুরু হয় চরম সাংস্কৃতিক পথভ্রষ্টতা। এ সাংস্কৃতিক ভ্রষ্টতা এসেছে আদর্শিক ভ্রষ্টতা থেকে। বাংলাদেশের মত মুসলিম দেশে দেহব্যবসার মত ব্যাভিচার যেমন আইনগত বৈধতা পেয়েছে তেমনি সংস্কৃতি রূপে বৈধতা পেয়েছে নগ্ন পদে স্তম্ভে গিয়ে ফুল দেওয়া। এমন সাংস্কৃতিক ভ্রষ্টতার পিছনে ভ্রষ্ট দর্শনটি হলো সেকুলারিজম –যার মূলকথা পরকালের ভাবনা বিলুপ্ত করে মানুষকে দুনিয়ামুখি করা। মানুষের ঢল মসজিদমুখি না করে স্তম্ভমুখি করা। বাঙালী মুসলমানদের জীবনে এভাবেই নেমে এসেছে এক ব্যাপক সাংস্কৃতিক কনভার্শন। সংস্কৃতির পথ ধরে এভাবেই চরম দুষণ ঘটেছে বাংলার মুসলমানদের চেতনালোকে। ইসলামের শত্রুদের আজকের স্ট্রাটেজী মুসলমানদেরকে আবার পুতুল পুঁজাতে ফিরিয়ে নেওয়া নয়। বরং সংস্কৃতির লেবাসে এমন সব বিশ্বাস ও রীতিনীতিতে অভ্যস্থ করা যা ইসলামের মূল শিক্ষা থেকেই দূরে সরিয়ে নেয়। আর এভাবেই মুসলিম মানসে প্রচন্ড ভ্রষ্টতা বাড়ানো হয়েছে ইসলামে। ফলে শতকরা ৯০ ভাগ মুসলমানের দেশে অনিবার্য পরিণতি হয়ে দাঁড়িয়েছে ইসলামের লাগাতর পরাজয়। এবং সেটি রাজনৈতিক, সাংস্কৃতিক ও আদর্শিক ভাবে। সেকুলারিজমের প্রচার ও প্রভাব বাংলাদেশ সৃষ্টির পর এতটাই গভীরতর হয়েছে যে, বহু ইসলামপন্থি নেতাকর্মীও সে স্রোতে ভেসে গেছে। ফলে এখন আর শুধু আওয়ামী লীগ, ন্যাপ, কম্যিউনিষ্ট পার্টির নেতা-কর্মীগণই নগ্ন পদে ফুলের মালা নিয়ে স্মৃতীস্তম্ভে গিয়ে হাজির হচ্ছে না, হাজির হচ্ছে তথাকথিত ইসলামী আন্দোলনের অনেক নেতাকর্মীও। রাজনৈতিক বিজয়ের পাশে বাংলাদেশের সেকুলারিষ্টদের জন্য এটি হলো এক আদর্শিক বিজয়। হযরত ঈসা (আঃ) ও হযরত মূসা (আঃ) এর অনুসারিগণ যে আজ মু্র্তিপুঁজায় ফিরে গেছে তা নয়, বরং তারা সাংস্কৃতিক ও আদর্শিক ভাবে পথভ্রষ্ট হয়েছে। এবং সে পথভ্রষ্টতার কারণেই তারা বিদ্রোহী হয়েছে আল্লাহর ফরমানের বিরুদ্ধে। ফলে সমগ্র খৃষ্টান ও ইহুদী জগতে আল্লাহর বিধান আজ পরাজিত। পুরাতন টেস্টামেন্টের বিধানগুলো তাই শুধু কেতাবেই রয়ে গেছে। একই ভাবে পথভ্রষ্টতা নেমে এসেছে বাংলাদেশেও।\nজনগণের মাঝে আদর্শিক বা সাংস্কৃতিক ভ্রষ্টতা সার্বজনীন করার স্বার্থেও ইন্সটিটিউশন চাই। মুর্তিপুজার ন্যায় সনাতন পথভ্রষ্টতা ও মিথ্যাচার বাঁচিয়ে রাখার স্বার্থে মুর্তিগড়া ও এসব মুর্তির পদতলে ফুল দেওয়া হলো হিন্দুদের ধর্মীয় ইন্সটিটিউশন। সে আচার বাঁচিয়ে রাখতে বাংলার হিন্দু সমাজে প্রতিষ্ঠা পেয়েছে বারো মাসে তের পার্বন। একই আদলে বাংলাদেশের সেকুলারিষ্টগণও ভাষা আন্দোলনের নামে বাংলাদেশের নগর-বন্দরেই শুধু নয়, গ্রাম-গঞ্জেও স্মৃতিস্তম্ভের নামে বিপুল সংখ্যায় ইন্সটিটিউশন গড়ে তুলেছে। বস্তুতঃ বাংলার সেকুলারিষ্টদের এটিই হলো সবচেয়ে শক্তিশালী ইনস্টিটিউশন। একুশের নামে প্রতিবছর যে অনুষ্ঠান হয় সেগুলীর মূল লক্ষ্য ভাষায় সমৃদ্ধি আনা নয়, বরং তা হলো, সেক্যুলার ধারণাকে আরো প্রবলতর করা এবং সে সাথে দীর্ঘজীবী করা। ভাষায় সমৃদ্ধি আনা লক্ষ্য হলে, সে জন্য কি নগ্নপদে মিছিল ও স্তম্ভে ফুলদানের প্রয়োজন পড়ে? রাষ্ট্রভাষা রূপেও কি প্রতিষ্ঠার প্রয়োজন পড়ে? উর্দু ভাষা ব্রিটিশ আমলে রাষ্ট্র ভাষা ছিল না। কিন্তু সে ভাষার ব্যাপক উন্নয়ন হয়েছে সে সময়। উর্দু ভাষায় পবিত্র কোরআনের বহু অনুবাদ ও বহু তফসির লেখা হয়েছে। বহু তরজমা ও বহু ব্যাখা লেখা হয়েছে হাদীসগ্রন্থগুলীরও। অসংখ্য গ্রন্থ্ লেখা হয়েছে ফিকাহ শাস্ত্র, নবী-জীবনী, সাহাবা-জীবনী, দর্শন ও ইতিহাসের উপর। সমৃদ্ধি এসেছে উর্দু প্রবন্ধ, কবিতা ও গজলে। কিন্তু বিশ্বের ষষ্ঠ বৃহত্তম রাষ্ট্রে রাষ্ট্র-ভাষা রূপে প্রতিষ্ঠা পাওয়ার পরও বাংলা ভাষায় উন্নয়ন কতটুকু হয়েছে? বাংলা ভাষার যা কিছু উন্নয়ন হয়েছে তা হয়েছে বাঙালী হিন্দুদের দ্বারা। এবং সে উন্নয়ন হয়েছে তখন যখন বাংলা ভাষা রাষ্ট্র ভাষা ছিল না।\nবাংলা ভাষা ও ভাষা আন্দোলনের নামে যা কিছু হয়েছে তা মূলতঃ হয়েছে রাজনৈতিক কারণে। আর এমন একটি রাজনৈতিক উদ্দেশ্য এখনও অপূর্ণ থাকায় একুশে ফেব্রুয়ারী পালনে সেকুলারিষ্টদের উদ্যোগে কমতি আসছে না, বরং দিন দিন সেটিকে আরো তীব্রতর করা হচ্ছে। আগের মত একুশে ফেব্রুয়ারি এখন আর কয়েক ঘন্টার প্রোগ্রাম নয়, সেটা পালন হয় সমগ্র ফেব্রুয়ারি মাস ধরে। অথচ তাদের মনযোগ নাই বাংলাভাষাকে সমৃদ্ধ করার কাজে। বাংলাদেশের মানুষের চেতনার উন্নয়ন, নৈতিকতার উন্নয়ন ও বাংলা ভাষার উন্নয়ন নিয়ে পশ্চিম বাংলার একজন হিন্দুর অভিমতটি শোনা যাক। পশ্চিম বঙ্গের দেবেন্দ্র ভট্টাচার্য নামক একজন শিক্ষক ১৯৯৩ সালে বাংলাদেশ সফরে এসেছিলেন। দেশে ফিরে গিয়ে তিনি বাংলাদেশের বাঙালীদের নিয়ে যা লিখেছিলেন তা থেকে কিছু উদাহরণ দেয়া যাক। লিখেছিলেন,\n“আরো দুঃখ্য হয় আদর্শের নামে আপনাদের একশ্রেণীর বুদ্ধিজীবী জনগণকে অপরাধে উৎসাহিত করছে। হিন্দু হিসাবে আমি মুসলমান মৌলবাদকে ভয় করি কিন্তু গণ আদালত করে কোন মৌলবাদীকে হত্যার হুমকি দেয়া, এটা কোন দেশে এভাবে প্রচলিত আছে বলে আমার জানা নেই। লক্ষ্য করেছি, আপনারা আইন-আদালতের রায়কেও মানতে চাচ্ছেন না। এ কোন ধরণের সভ্যতা। …এখানে শুনলাম, কিছুকাল আগে জামায়াতের এক নেতা ইউনিভার্সিটিতে প্রহৃত হয়েছেন (এখানে ঢাকা বিশ্ববিদ্যালয়ে মাওলানা মতিউর রহমান নিজামীর প্রহৃত হওয়ার ঘটনার দিকে ইঙ্গিত করা হয়েছে)। আশ্চর্য লাগলো যখন শুনলাম একদল ইউনিভার্সিটির শিক্ষকই এ ঘটনার সমর্থন করে বিবৃতি দিয়েছেন। …আশ্চর্য এ দেশে আইনের শাসন বলে কিছু নেই। …আপনাদের আর্ট-কালচার দেখেও আমি হতাশ হয়েছে। ২২ বছরে আপনারা এমন একটি বই প্রকাশ করতে পারেননি যা নিরপেক্ষ দৃষ্টি নিয়ে উপভোগ করা যায়।… আমি হুমায়ুন আহমদের কয়েকটি বই পড়বার চেষ্টা করেছিলাম। রচনার মান অতি নিম্নমানের। দ্বিতীয়ত বাংলাদেশের জীবনের কোন সামগ্রিক চিত্র এর মধ্যে পেলাম না। শুনেছি, তিনি নাকি এদেশের সবচেয়ে জনপ্রিয় ঔপন্যাসিক। তার কয়েকটা ছোট গল্প এবং একটা উপন্যাস পাঠ করার পর আমার ধারণা জন্মেছে, পাঠকের পায়ের তলায় সুড়সুড়ি দেয়ার ক্ষমতা তার আছে। এর অধিক কিছু নেই। এরকম একজন লোক জনপ্রিয় হতে পেরেছেন এ দ্বারা এটাই প্রমানিত হয় যে, এদেশের শিক্ষার মান কত নীচু।” -(সুত্রঃ সরকার শাহাবুদ্দীন আহম্মদ, ২০০৪)।\nএনিয়ে বিতর্ক নেই, মনের ভাব প্রকাশ করার ক্ষেত্রে মাতৃভাষার চেয়ে শ্রেষ্ঠ মাধ্যম নেই। কিন্তু শিক্ষিত ও সংস্কৃতিবান মানুষ রূপে বেড়ে উঠার স্বার্থে মনের ভাব প্রকাশ করাটাই একমাত্র কাজ নয়। অতিগুরুত্বপূর্ণ কাজ হলো জ্ঞানলাভ করাটাও। নইলে মনের ভাবেরও সভ্যতর প্রকাশ ঘটে না। তাই মাতৃভাষাকে শিক্ষার ভাষা, জ্ঞানের ভাষা এবং সংস্কৃতির ভাষাও হতে হয়। এ বিচারে মুসলমানের ক্ষেত্রে ভাষার দায়িত্বটা আরো বেড়ে যায়। ভাষাকে তখন সিরাতুল মোস্তাকিম তথা জান্নাতের পথ দেখানোর দায়িত্বটা পালন করতে হয়। বান্দাহর উদ্দেশ্যে মহান আল্লাহ ও তার মহান রাসূল (সাঃ) এর কথাগুলোও তাই ভাষাকে শেখাতে হয়। একটি ভাষার এটিই হলো সবচেয়ে বড় দায়বদ্ধতা, যেমন খাদ্যের সবচেয়ে বড় দায়বদ্ধতা হলো পুষ্টি জোগানো। তাতে নিছক মুখরোচক স্বাদ থাকলেই চলে না। নিজ দেশে বা নিজ ঘরে খাদ্য না থাকলে এজন্যই বাঁচার তাগিদে খাদ্যের সন্ধানে নামতে হয়। নইলে অনিবার্য হয় মৃত্যূ। তেমনি চেতনার মৃত্যূ ও ঈমানের মৃত্যু ঠেকাতে মুসলমানকে এমন ভাষা শিখতে হয় যে ভাষায় ঈমানের খাদ্য মেলে। এমন এক দায়বদ্ধতার কারণেই লক্ষ লক্ষ বাংলাভাষী আজও আরবী শেখে। অনেকে উর্দুও শেখে। এভাবে অন্যভাষা শিক্ষার মধ্যে বাংলাভাষার বিরুদ্ধে শত্রুতা কোথায়? ষড়যন্ত্রই বা কোথায়? ইসলামের জ্ঞান না থাকলে মুসলমানের পক্ষে তখন মুসলিম রূপে বেড়ে উঠাই অসম্ভব। ইসলামে জ্ঞানার্জন ফরয তো মুসলমান রূপে বেড়ে উঠার তাগিদেই। মাতৃভাষা ইসলামী জ্ঞানে সমৃদ্ধ না হলে তখন অন্য ভাষার সাহায্য নেওয়া ছাড়া উপায় থাকে না। বাংলার মুসলমানদের একারণেই শত শত বছর ধরে প্রথমে আরবী ও ফার্সী এবং পরে উর্দু ভাষার দরবারে ছুটতে হয়েছে।\nবাংলা সাহিত্যের বেশীর ভাগই হিন্দুদের রচিত। হিন্দুদের সাথে মুসলমানদের পার্থক্য শুধু খাদ্যপানীয়তেই নয়। দেহের খাদ্যের ন্যায় বিশাল পার্থক্য রয়েছে উভয়ের মনের খাদ্যতেও। মুসলমান নিছক সাহিত্যরস উপভোগের স্বার্থে সাহিত্যপাঠ করেনা। তাকে সে পাঠের মাধ্যমে ঈমানকেও বাঁচাতে হয়। ফলে বাঙালী হিন্দুদের রচিত বাংলা সাহিত্যে মুসলমানদের জ্ঞানগত ও বুদ্ধিবৃত্তিক প্রয়োজন পুরণ হওয়ার ছিল না। বরং তাতে ভয়ানক ক্ষতিসাধনের ভয় ছিল। কারণ হিন্দুগণ বই লিখেছেন তাদের নিজেদের বুদ্ধিবৃত্তিক প্রয়োজনে। মুসলমানদের প্রয়োজন তারা পুরণ করবে সেটি কি আশা করা যায়? বিশ্বে ভাষার সংখ্যা হাজার হাজার। কিন্তু সব ভাষার কি সামর্থ আছে? বাংলা, পাঞ্জাবী, গুজরাতি, সিন্ধি, কাশ্মিরী, পশতু, অসমীয়, তেলেগুসহ অনেক ভাষা রয়েছে দক্ষিণ এশিয়াতেও। কিন্তু এসব ভাষায় ইসলামী জ্ঞানের বিশাল ভূবন দূরে থাক, মাত্র শত বা দেড় শত বছর আগে কোরআন ও হাদীসের কোন অনুবাদও ছিল না। সমস্যা হলো কোন ভাষায় সেটি রাতারাতি গড়ে তোলাও সম্ভব নয়। এ কাজে শত শত বছর লাগে। উপমহাদেশের মুসলমানগণ পূর্বে সে অভাব পুরণ করতো সাধারণতঃ ফার্সী ও আরবী ভাষা শিখে। ইংরেজরা ফার্সীকে বিলুপ্ত করে দেয়। তখন উপমহাদেশের মুসলমানগণ মনযোগী হয় সম্মিলিত ভাবে উর্দু ভাষাচর্চা ও সেটিকে সমৃদ্ধ করার কাজে। তাই উর্দূ ভাষার আজ যে সমৃদ্ধি তার পিছনে ভারতে বিশেষ কোন একটি এলাকার মুসলমানদের অবদান বললে ভূল হবে। এতে অবদান রয়েছে উত্তর ভারতের মুসলমানদের সাথে দক্ষিণ ভারতের মুসলমানদেরও। অবদান রয়েছে পশ্চিম ভারতের মুসলমানদের সাথে পূর্ব ভারতের মুসলমানদেরও। এদিক দিয়ে মুসলমানগণ হিন্দুদের চেয়েও অগ্রসর ছিল। হিন্দুদের তখনও সর্বভারতীয় কোন ভাষা দূরে থাক, বর্ণমালাই ছিল না। হিন্দিতে দেবনাগরীর প্রচলন আসে অনেক পরে। তাদেরকে শব্দভান্ডার গড়ে তুলতে সাহায্য নিতে হয় সংস্কৃত ভাষার ন্যায় একটি মৃত ভাষা থেকে। অথচ মুসলমানগণ উর্দুকে সমৃদ্ধ করে আরবী ও ফার্সীর ন্যায় দুটি জীবন্ত ভাষা থেকে। ফলে উর্দু পরিণত হয় একটি প্রাণবন্ত ভাষায়। পরিণত হয় একটি প্যান-ইসলামিক ও প্যান-ভারতীয় ভাষা।\nউর্দুই ছিল সে সময় একমাত্র ভাষা যা বাংলা, আসাম, বিহার, উড়িষ্যা, উত্তর প্রদেশ, মধ্য প্রদেশ, হায়দারাবাদ, পাঞ্জাব, সিন্ধু, কাশ্মির, গুজরাট, মাদ্রাজসহ তথা সর্বভারতের শিক্ষিত মুসলমানদের প্রায় সবাই বুঝতো। কিন্তু সে মর্যাদা বাংলার ছিল না। সিন্ধি, পাঞ্জাবী বা পশতু ভাষারও ছিল না। পাকিস্তান প্রতিষ্ঠার পর উর্দুকে রাষ্ট্র ভাষার করার দাবী উঠে বস্তুতঃ সে প্রেক্ষাপটেই। তাই এটিকে বাংলার বিরুদ্ধে কি ষড়যন্ত্র বলা যায়? অথচ তাই বলা হয়েছে। বাংলার পক্ষে পূর্ব পাকিস্তান থেকে যে দাবী উঠে সেটি নিছক পাকিস্তানে বাঙালীদের সংখ্যাগরিষ্ঠতা থাকার কারণে। কিন্তু পূর্ব বাংলার পাশাপাশি পাকিস্তানে যে আরো ৪টি প্রদেশ আছে সে বিষয়টিকে ভাষা আন্দোলনের নেতারা বিবেচনায় আনেনি। সংখ্যাগরিষ্ঠতার জোরেই তারা দাবী তুলেছে পাকিস্তানের রাষ্ট্রভাষা করার। অথচ সংখ্যাগরিষ্ঠের ভাষা হলেও বাংলা ছিল নিছক একটি প্রাদেশিক ভাষা, বাংলার বাইরে তার কোন গ্রহণযোগ্যতা ছিল না। এমন একটি ভাষাকে পাকিস্তানের রাষ্ট্রভাষা হিসাবে প্রতিষ্ঠা করলে কি পাকিস্তান লাভবান হতো? অথচ উর্দু পাকিস্তানের কোন একটি প্রদেশের ভাষা না হলেও সব প্রদেশের শিক্ষিত মানুষেরা সে ভাষাকে বুঝতো। কিন্তু রাজনৈতিক স্বার্থ হাছিলের লক্ষ্যে ভাষা আন্দোলনের নেতারা সে সত্যটা সেদিন বুঝতে রাজী হয়নি। পাকিস্তানের প্রথম রাষ্ট্রপ্রধান ছিলেন কায়েদে আযম মহম্মদ আলী জিন্নাহ। তিনি ছিলেন গুজরাটি। উর্দু তার মাতৃভাষা ছিল না। কিন্তু তাঁর নিরপেক্ষ বিচারে উর্দুর কোন বিকল্প ছিল না, কারণ উর্দুই ছিল সমগ্র পাকিস্তানের কাছে গ্রহণযোগ্য ভাষা। পাকিস্তানী নেতারা তখন পাকিস্তানের ঐক্য ও সংহতির স্বার্থে একটি মাত্র ভাষাকে রাষ্ট্রভাষা করার পক্ষপাতি ছিলেন। একাধিক ভাষা রাষ্ট্রভাষা হলে তাতে সংহতি না বেড়ে বিভক্তি বাড়বে, সে আশংকা তাদের ছিল। কিন্তু ভাষা আন্দোলনের নেতাদের যুক্তি ছিল, একাধিক ভাষা রাষ্ট্রভাষা হলে পাকিস্তান দূর্বল হবে না বরং শক্তিশালী হবে। কিন্তু এক্ষেত্রেও তাদের যুক্তি মিথ্যা প্রমাণিত হয়েছে। এবং শতভাগ সত্য প্রমাণিত হয়েছে তাই যা পাকিস্তানের তৎকালীন নেতারা আশংকা করেছিলেন। সে সময়ের পাকিস্তানী নেতাদের ভূল-ত্রুটি যাই থাক, এত বড় সত্যকে বুঝতে তারা ভূল করেননি। অথচ বাঙালী জাতিয়তাবাদে ভেসে যাওয়া গর্বিত কুপমন্ডুক বাঙালী নেতাদের সে সামান্য সামর্থটুকুও ছিল না। কুপের ব্যাঙ সমুদ্রে ছেড়ে দিলেও সে গর্তের তালাশ করে। তেমনি বাঙালী নেতারাও নিজেদের বন্দী করে ভারত ঘেরা ক্ষুদ্র বাংলাদেশের চার দেওয়ালের মাঝে। তাই বাংলাদেশের ক্ষুদ্র মানচিত্রে ফিরে আসার সংগ্রামের শুরু একাত্তরে নয়, ১৯৪৭ থেকেই। সে সত্যটিই প্রকাশ পায় যখন শেখ মুজিব পাকিস্তানের জেল থেকে দেশে ফিরে ১৯৭২ সালের ১০ই জানুয়ারী সোহরোয়ার্দী উদ্দ্যানের জনসভায় বল্লেন, “স্বাধীনতার সংগ্রামের শুরু একাত্তর থেকে নয়, সাতচল্লিশ থেকেই।" বাঙালীরা নিজেরা নিজেদের দেশও কখনোই শাসন করেনি। পাল বা সেন রাজাও বাঙালী ছিল না। ফলে বিশ্বের সর্ব বৃহৎ মুসলিম রাষ্ট্রের দায়িত্বভার হাতে নেওয়ার যে গণতান্ত্রিক সুযোগটি এসেছিল সে দায়ভার নেয়ার আগেই জোয়ালই ঢেলে দেয়। সমগ্র মানব ইতিহাসে এটি এক বিরল দৃষ্টান্ত।\nঈমান বাঁচাতে যে ভাষায় কোরআনের জ্ঞান পাওয়া যায় মুসলমানকে সে ভাষা থেকেই জ্ঞানাহরন করতে হয়। মুসলমানের জীবনে সে তীব্র ক্ষুধাটি আসে তার ঈমান থেকে। মিশর, সূদান, আলজেরিয়া, লিবিয়া, তিউনিসিয়া, মরক্কো, ইরাক, সিরিয়া, লেবাননের ন্যায় বহু দেশের মানুষ সে ফরজ পালনের তাগিদে নিজেদের মাতৃভাষাকে দাফন করে আরবী ভাষাকে নিজেদের ভাষা এবং সে সাথে রাষ্ট্রের ভাষা রূপে গ্রহন করেছিল। কারণ তারা বুঝেছিল, মাতৃভাষা পুজায় জ্ঞানার্জনের ফরয পালন হবে না। তাতে আত্মা পুষ্টি পাবে না, ঈমানও বাঁচবে না। একমাত্র ইসলামী জ্ঞানই সন্ধান দেয় সিরাতুল মোস্তাকিমের। তখন মুক্তি আসে এ দুনিয়ায় ও আখেরাতে। নইলে ব্যর্থ হয় সমগ্র বাঁচাটাই। এ ঈমানী উপলদ্ধিটি বাংলার ধর্মপ্রাণ মুসলমানদের মনে সাতচল্লিশের পূর্বে যেমন ছিল, সাতচল্লিশের পরও ছিল। এমন একটি আত্মীক ক্ষুধা বাংলার ন্যায় পাঞ্জাব, সিন্ধু, সীমান্তপ্রদেশ ও বেলুচিস্তানের ন্যায় অ-উর্দুভাষী প্রদেশেও ছিল। ঈমানের এমন দাবীতে অনেক বাঙালী মুসলমান আরবী হরফে বাংলা লেখার চিন্তাভাবনাও করেছিলেন। তাদের যুক্তিটি ছিল, হিন্দুদের রচিত বাংলা সাহিত্য মুসলিম মানসে দুষিত চিন্তার জীবাণু ছড়াবে। পাইপ যোগে ঘরে দূষিত পানি পৌঁছতে থাকলে তাতে দেহ বাঁচে না। তেমনি ঈমানও বাঁচে না চেতনায় দূষিত দর্শনের জীবাণু পৌছতে দিলে। বাঙালী হিন্দুগণ মুসলমানদের উপর রাজনৈতিক কর্তৃত্ব করতে না পারলেও আজ সাংস্কৃতিক কর্তৃত্ব করছে এভাবেই। রবীন্দ্রনাথের মত মুসলিম বিদ্বেষী হিন্দু আধিপত্যবাদের কবি পরিণত হয়েছে বাঙালী সেকুলারিষ্টদের আদর্শিক ও সাংস্কৃতিক গুরুতে। অথচ এই সেই রবীন্দ্রনাথ যিনি ঢাকায় বিশ্ববিদ্যালয় প্রতিষ্ঠার বিরুদ্ধে কোলকাতার রাজপথে প্রতিবাদে নেমেছিলেন। তিনি জানতেন, ঢাকায় বিশ্ববিদ্যালয় প্রতিষ্ঠার লক্ষ্য ১৯০৫ সালের বঙ্গভঙ্গ রদ করার ক্ষতি পুষিয়ে দেওয়া। মুসলিম-প্রধান পূর্ববাংলার জন্য এ ছিল ব্রিটিশ সরকারের ওয়াদা। কিন্তু মুসলমানদের সে উপকার সাম্প্রদায়ীক রবীন্দ্রনাথের ভাল লাগেনি। ভাল লাগেনি কোলকাতার হিন্দু পত্রিকাগুলোরও। তারা ঢাকা বিশ্ববিদ্যালয়কে তখন মক্কা বিশ্ববিদ্যালয় বলে ব্যাঙ্গ করতো। জমিদার রূপে রবীন্দ্রনাথ নিজে রাজস্ব তুলতেন পূর্ব বাংলা থেকে। অথচ বিশ্ববিদ্যালয় প্রতিষ্ঠা করেন হিন্দুঅধ্যুষিত বোলপুরে। তিনি তার ছোটগল্প সমস্যাপূরণে গরীব কৃষক অছিমুদ্দিনকে হিন্দু জমিদারের জারজ সন্তান রূপে চিত্রিত করেছেন। যিনি পূর্ব বাংলার মুসলমানদের শিক্ষিত হওয়াকে পছন্দ করেননি তার গান পরিণত হয়েছে বাংলাদেশের জাতীয় সংগীতে।\nহিন্দুদের রচিত মুসলিম বিদ্বেষী বাংলা সাহিত্যের সাথে সংযোগ বিচ্ছিন্ন করতেই বাংলা ভাষার হরফ পাল্টানোর যুক্তি পেশ করেছিলেন অনেকেই। তাদের যুক্তি ছিল, এতে বাঁচবে বাংলার মুসলিম মানস। এবং সংযোগ বাড়বে আরবী ও উর্দুর সাথে। এতে সমৃদ্ধি আসবে বাংলা ভাষায়। তাদের কথা, হিন্দু সাহিত্য ও মুসলিম সাহিত্য এক নয়। যেমন এক নয় উভয়ের ধর্ম, জীবনবোধ ও দর্শন। উর্দু ও হিন্দির জন্ম মূলত একই ভৌগলিক এলাকায়। কিন্তু দু'টি ভাষার মাঝে গড়ে তোলা হয়েছে বিশাল দেওয়াল এবং সেটি শুধু বর্ণমালার নয়, শব্দ, উপমা ও দর্শনের। একই ভূমিতে জন্ম নেওয়া সত্ত্বেও উর্দু ছুটেছে আরবী-ফারসীর দিকে। আর হিন্দি ছুটেছে সংস্কৃত ভাষার দিকে। ঈমান বাঁচানোর সে তাগিদে বাংলার মুসলমানদেরও অনেকে তাই আরবী হরেফে বাংলা লেখার কথা ভাবতেন। কিন্তু সে জন্য কি পাকিস্তানকে দায়ী করা যায়? কিন্তু সেটিই হয়েছে। এমন এক পরিস্থিতিতে পাকিস্তান সরকার উর্দুকে জোর করে চাপিয়ে দেওয়ার চেষ্টা করেছিল তা সত্য নয়। সেটি ছিল ধর্মপ্রাণ ও ইসলামী জ্ঞান-পিপাসু মানুষের মনের দাবী। সে দাবী ছিল সেসব ধর্মপ্রাণ মুসলমান বাঙালীদেরও। বরং পাকিস্তান প্রতিষ্ঠার বহু আগে থেকেই এ বিষয়টি নানা ভাষাভাষী ভারতীয় মুসলমানদের মাঝে চিন্তাভাবনার গুরুত্বপূর্ণ বিষয় ছিল। একই রূপ প্রয়োজনের তাগিদে ফার্সী ভাষা রাষ্ট্র ভাষার মর্যাদা পেয়েছে আফগানিস্তানে।\nতবে জ্ঞানের ক্ষুধা সবার থাকে না। ক্ষুধা তো স্বাস্থ্যের লক্ষণ। স্বাস্থ্য-পতনে যেমন ক্ষুধা লোপ পায়, তেমনি ঈমানের পঁচনে লোপ পায় জ্ঞানের ক্ষুধা। বিশেষ করে ইসলামী জ্ঞানের। তখন ক্ষুধা বাড়ে অখাদ্যে। মুসলমানের ঈমানের সে পঁচনটি ধরা পড়ে জাতিয়তাবাদ, পুঁজিবাদ, সমাজবাদ, সেকুলারিজম ও ইসলামে অঙ্গিকারহীনতার মাধ্যমে। সেটি আরো প্রকট সিম্পটম রূপে ধরা পড়ে দুর্বৃত্তিতে বার বার শিরোপা পাওয়ার মধ্য দিয়ে। ঈমানের এমন প্রকট রোগে কোরআন শিক্ষায় আগ্রহ থাকবে সেটি কি আশা করা যায়? ইসলামী জ্ঞানার্জনের লক্ষ্যে আরবী, উর্দু বা অন্য কোন ভাষা শেখা এজন্যই তাদের কাছে এত অনর্থক মনে হয়। সেকুলার বা বামপন্থি বাঙালীদের কাছে ভাষার গুরুত্ব বিবেচিত হয় সে ভাষায় কথা বলা, গান করা, সাহিত্য রচনা, ব্যবসা-বাণিজ্য ও অফিস আদালত চালানোর মধ্যে। একারণেই ধর্মপ্রাণ মুসলমানদের মনের গভীর আকুতিটি তারা বুঝতেই পারেনি। বরং তারা মনেপ্রাণে ভয় করতো উর্দুকে। কারণ উর্দু নিছক ভাষা ছিল না, ছিল প্যান-ইসলামিক চেতনার প্রতীক। এ ভাষাকে সমৃদ্ধ করেছিল এমন শত শত প্রতিভাবান কবি-সাহিত্যিক, আলেম ও গ্রন্থকার, যাদের মাতৃভাষা উর্দু ছিল না। পাঞ্জাবের আল্লামা ইকবাল তাদেরই একজন। উপমহাদেশের আর কোন ভাষায় এমন নজির নেই। এতে ফল দাঁড়িয়েছিল যেখানেই উর্দু ভাষার চর্চা বেড়েছে সেখানেই জোরদার হয়েছে প্যান-ইসলামিক মুসলিম ভাতৃত্ব। এমন কি পাকিস্তান সৃষ্টির পিছনে সমগ্র ভারত জুড়ে যে বুদ্ধিবৃত্তিক প্রেক্ষাপট তৈরী হয় তার পিছনেও উর্দু ভাষায় প্রকাশিত পত্রিকাগুলো গুরুত্বপূর্ন ভূমিকা পালন করে। আজকের পাকিস্তানে এজন্যই সিন্ধুর জিএম সৈয়দের জাতিয়তাবাদী জিয়ে সিন্ধ আন্দোলন এবং সীমান্ত প্রদেশের খান আব্দুল গাফ্ফার খানের পখতুনিস্তান আন্দোলনও মারা পড়েছে। অথচ পাকিস্তান ভাঙ্গার লক্ষ্যে প্রথম আন্দোলন শুরু করেছিল তারাই। বাংলার সেকুলার বুদ্ধিজীবীদের কাছে সে ইতিহাস অজানা ছিল না, তাই তারা শুধু রাষ্ট্রভাষা রূপে বাংলা ভাষার স্বীকৃতি নিয়েই খুশি থাকেনি। পূর্ব পাকিস্তানে উর্দু ভাষার চর্চাকেও তারা রুদ্ধ করে দেয়। ফলে ভাষা আন্দোলনের নামে বাংলা ভাষার উন্নয়ন যা হয়েছে তার চেয়ে সেটি ব্যবহৃত হয়েছে পাকিস্তানের অবকাঠামোর মধ্যে বাঙালী মুসলমানের একাত্ম হওয়ার বিরুদ্ধে প্রতিরোধ রূপে। ফলে প্যান-ইসলামিক চেতনার বিরুদ্ধে ভাষা আন্দোলনের চেতনা পরিণত হয়েছে এক লৌহ দেয়ালে। রাষ্ট্রভাষা রূপে কোন ভাষাকে স্বীকৃতি না দেওয়ার অর্থ যে ভাষাকে মুখ থেকে কেড়ে নেওয়া নয় সে সত্যটুকুও তারা মেনে নিতে রাজী ছিল না। পাকিস্তান প্রতিষ্ঠার আগে বাংলাভাষা কোন কালেই রাষ্ট্র ভাষা ছিল না। শত শত বছর ধরে ফার্সী ভাষা বাংলাদেশে রাষ্ট্র ভাষা ছিল, তখন কি বাংলাকে কেড়ে নেওয়া হয়েছিল? রাষ্ট্রভাষা না হওয়াতে পাঞ্জাবী, সিন্ধি,পশতু বা বেলুচ ভাষাও কি পাকিস্তান থেকে বিলুপ্ত হয়েছে? অথচ কত মিথ্যাচার না হয়েছে এবং আজও হচ্ছে এ নিয়ে। লাগাতর বলা হয়েছে এবং এখনো অভিযোগ উঠছে, পাকিস্তান সরকার বাঙালীর মুখে ভাষা কেড়ে নেওয়ার ষড়যন্ত্র করেছে।\nআসা যাক ইতিহাসের দিকে। দেখা যাক, বাংলার মুসলমানদের কাছে উর্দু কীভাবে গুরুত্ব পেল সে বিষয়টি। ১৭৫৭ সালে ব্রিটিশের হাতে বাংলা, বিহার ও উড়িষ্যার স্বাধীনতা বিলুপ্ত হওয়ায় মুসলমানদের জীবনে যে শুধু রাজনৈতিক ও অর্থনৈতিক বিপর্যয় নেমে এসেছিল তা নয়, প্রচন্ড বিপর্যয় এসেছিল মুসলমান রূপে বেড়ে উঠার ক্ষেত্রেও। তারা যে বাংলার অর্থনীতি, বিশেষ করে বিশ্ববিখ্যাত মসলিন শিল্পকে বিনষ্ট করার লক্ষ্যে মসলিন শিল্পিদের আঙুল কেটেছিল তাই নয়, তারা মুসলমানদের মুসলমান রূপে বেড়ে উঠাকে অসম্ভব করে তুলেছিল। তখন বাংলার রাষ্ট্রভাষা এবং সে সাথে শিক্ষা ও সংস্কৃতির ভাষা ছিল ফার্সী। অথচ ইংরেজ শাসকেরা ফার্সী ভাষায় জ্ঞানলাভ অসম্ভব করে। ইংরেজদের হাতে এটিই ছিল মুসলমানদের সবচেয়ে বড় ক্ষতি। তখন বাংলার গ্রামে-গঞ্জে হাজার হাজার মাদ্রসা ছিল। ঐতিহাসিক ম্যাক্সমুলারের মতে, ব্রিটিশ শাসনের আগে বাংলায় প্রায় ৪০ হাজারের বেশী শিক্ষাপ্রতিষ্ঠান ছিল। সেগুলো চলতো সরকারি অর্থ সাহায্যে বা লাখেরাজ সম্পত্তি থেকে সংগৃহিত আয় থেকে। কিন্তু ইংরেজগণ সেগুলো বন্ধ করে দেয়। এভাবে ইংরেজগণ পরিকল্পনা নেয়, বাংলার মুসলমানদের দ্রুত মূর্খ এবং সে সাথে দরিদ্র বানানোর কাজে। তাই তারা শুধু মসলিন শ্রমিকদের আঙ্গুলই কাটেনি, তাদের শিক্ষার ভাষাকেও নিষিদ্ধ করে। জ্ঞান-বিজ্ঞান ও শিল্পে মুসলমানগণ ব্রিটিশদের প্রতিদ্বন্ধি হোক সেটি তাদের কাম্য ছিল না। তাছাড়া ইসলামের শিক্ষা মুসলমানদের আত্মসচেনত করে, আগ্রাসনের মুখে প্রতিবাদী ও প্রতিরোধীও করে। সৃষ্টি করে জিহাদের জজবা। তাই ইংরেজদের লক্ষ্য হয়ে দাঁড়ায় ইসলামের জ্ঞানচর্চায় বাধা সৃষ্টি করা। আর জ্ঞানচর্চা থেকে দূরে সরলে, দূরে সরতে হয় অর্থনৈতিক সমৃদ্ধি ও সচ্ছলতা থেকেও। আর এভাবেই অশিক্ষার সাথে অর্থনৈতিক দুর্গতিও নেমে আসে বাংলার মুসলমানদের জীবনে। এমন কি সেটি ধরা পড়েছে ব্রিটিশ শাসনামলের ইংরেজ আমলা ও লেখক ডব্লিও. ডব্লিও. হান্টারের চোখে। তিনি লিখেছেন, “যেসব মুসলমানদের পক্ষে একসময় দরিদ্র হওয়াই অসম্ভব ছিল এখন (ইংরেজ নীতির কারণে) তাদের পক্ষে স্বচ্ছল থাকাই অসম্ভব হয়ে পড়েছে।”\nবাংলায় ইংরেজ শাসনের ফলে আনন্দ ও প্রতিপত্তি বাড়লো হিন্দুদের। এবং সেটি মুসলমানদের বিস্তর ক্ষতির বিনিময়ে। ইংরেজগণ শুরুতেই বুঝেছিল, মুসলমানগণ কখনই তাদের বন্ধু হবে না। বরং তাদেরকে সব সময়ই তারা হানাদার ভাববে। ফলে ভারত শাসনকে দীর্ঘায়ীত করার লক্ষ্যে তারা পার্টনারশিপ গড়ে তোলে হিন্দুদের সাথে। তখন সবচেয়ে বেশী সুবিধা পায় বাঙালী হিন্দুগণ। মুসলমানদের দাবীয়ে রাখার পাশাপাশি ইংরেজদের পলিসি হয় হিন্দুদের উপরে তোলা। এবং সেটি শিক্ষা ও অর্থনৈতিক সমৃদ্ধির মাধ্যমে। ইংরেজগণ তখন মুসলিম শাসনামলের ভূমি আইন পরিবর্তন করে চালু করে চিরস্থায়ী প্রথা যার ফলে সৃষ্টি হয় অর্থশালী হিন্দু জমিদার শ্রেণী। হিন্দুগণ তখন ইংরেজী ভাষা শেখার পাশাপাশি বাংলাভাষা গড়ে তোলাতেও মনযোগী হয়। বাংলাভাষার উন্নতি কল্পে ইংরেজ মিশনারীগণ গড়ে তোলে ছাপাখানা। বাংলাভাষায় সাহিত্য সৃষ্টিতে এগিয়ে আসে বঙ্কিমচন্দ্র, হেমচন্দ্র, নবীনচন্দ্র, ঈশ্বরচন্দ্র গুপ্ত, মধুসূদন, রবীন্দ্রনাথ ও শরৎচন্দ্রের ন্যায় বিশাল এক ঝাঁক সাহিত্যিক। তাদের সাহিত্যের মূল লক্ষ্য ছিল বাংলার হিন্দুদের মাঝে শিক্ষা, সংস্কৃতি ও রাজনৈতিক ক্ষেত্রে জাগরণ আনা। এসব হিন্দু সাহিত্যিকদের সাহিত্যে শব্দ, উপমা ও দর্শন সংগৃহীত হত সংস্কৃত ভাষায় রচিত বেদ, রামায়ন, মহাভারত থেকে। বাংলা মুসলমানদের মাতৃভাষা হওয়া সত্ত্বেও হিন্দুদের রচিত এ সাহিত্যে মুসলমানদের মনের খোরাক ছিল না। মিটতো না তাদের শিক্ষা, ধর্মীয় ও সাংস্কৃতিক প্রয়োজন। ফলে হিন্দুদের রচিত এ সাহিত্যে উনবিংশ শতাব্দীর শেষ দিকে বাঙালী হিন্দুদের মাঝে রেনেসাঁ শুরু হলেও মুসলমানদের উপর তার কোন প্রভাবই পড়েনি। তখন অশিক্ষা ও বিপর্যয় থেকে বাঁচবার জন্য মুসলমানদের নিজস্ব সাহিত্যচর্চায় হাত দিতে হয়। মুসলমানদের তখন ধাবিত হতে হয় অধিকতর সমৃদ্ধ উর্দু ভাষার দিকে। নিছক চাকুরী ও শিক্ষার প্রয়োজন মেটাতে আজ কোটি কোটি বাঙালী ইংরেজী শিখছে। এবং সে বিদেশী ভাষা শিক্ষায় শত শত ঘন্টা ব্যয়ও করছে। কিন্তু তখন বাংলার মুসলমানদের উর্দু ভাষা শিক্ষার আবশ্যকতা ছিল আরো বেশী। সেটি চাকুরীর প্রয়োজনে ছিল না, ছিল মুসলমান রূপে বাঁচার প্রয়োজনে। অনন্তু-অসীম জীবনের আখেরাত বাঁচাতে। এবং সে প্রয়োজনেই বাংলার বুকে গড়ে তোলা হয় নতুন মডেলের মাদ্রাসা। শুরু হয় উর্দু চর্চা। ১৯৩৭ সালে কোলকাতায় প্রতিষ্ঠিত হয় মুসলিম লীগ ও কৃষক প্রজা পার্টির কোয়ালিশন সরকার। এরপর জোরদার হয় উর্দু শিক্ষার উদ্যোগ। ১৯৩৯ সালের ২৯ ডিসেম্বরে কোলকাতায় অনুষ্ঠিত অল ইন্ডিয়া মুসলিম এডুকেশন কনফারেন্সে প্রধানমন্ত্রী ফজলুল হক দ্বিধাহীন ভাবে ঘোষণা দেন,\n“আমি দৃঢ় ভাবে এ মত পোষন করি, যাদের মাতৃভাষা বাংলা সেসব মুসলমান ছাত্রদের সবার জন্য উর্দুভাষা শিক্ষা বাধ্যতামূলক হওয়া উচিত।” -( সূত্রঃ Star of India,9April, 1936).\nএরপূর্বে ১৯৩৮ সালের ৩রা এপ্রিল মুসলিম লীগের আসানসোল সম্মেলনে বাংলার তৎকালীন প্রধানমন্ত্রী ফজলুল হক মুসলমানদের সাংস্কৃতিক সংহতির স্বার্থে উর্দুকে মুসলমান ছাত্রদের জন্য বাধ্যতামূলক করার উপর জোর দেন। -(সূত্রঃ Star of India,9April, 1938. p6)। বাংলার মুসলমানদের সৌভাগ্য হলো, হিন্দুদের মাঝে রেনেসাঁ মুসলমানদের তুলনায় অনেক আগে শুরু হলেও তারা অবিভক্ত বাংলার প্রাদেশিক শাসন ক্ষমতা হাতে নিতে পারেনি। শাসন ক্ষমতা যায় মুসলমান প্রধানমন্ত্রীদের হাতে এবং সেটি প্রায় একযুগ স্থায়ী হয়। প্রধানমন্ত্রী হন জনাব ফজলুল হক, জনাব সোহরোওয়ার্দী্ ও জনাব নাজিমুদ্দিন। এবং সে সরকারের শিক্ষানীতির ফল হলো, সে সময় বাংলার বুকে শিক্ষিত এমন কোন বাঙালী মুসলিম পাওয়াই কঠিন ছিল যে উর্দু ভাষা জানতো না। অনেকে ফার্সীও জানতো। শুধু ফজলুল হক নন, উর্দুর পক্ষে বলিষ্ঠ পদক্ষেপ নেন হোসেন শহীদ সোহরোওয়ার্দী। তিনি বলেছিলেন, “উর্দু এবং উর্দু ও ফার্সীর বর্ণমালা হলো আমাদের সাংস্কৃতিক স্বাধীনতা রক্ষার দুইটি লৌহ দেওয়াল।”-(সুত্রঃ Star of India, 28th April, 193)। সৈয়দ আমির আলী বলেন,\n“আরবী এবং উর্দু সমগ্র ইসলামী বিশ্বজুড়ে মুসলমানদের আবেগ ও অনুভূতির একতা গড়ে তোলে। একতা ছাড়া আর কোথায় অধিক শক্তির সন্ধান পাওয়া যাবে?” -(সুত্রঃ The Spirit of Islam, London, 1955)।\nবিষয়টির গুরুত্ব উপলব্ধি করেছিলেন এমনকি কিছু ইংরেজ পন্ডিত ব্যক্তিও। তখন বাংলার ডি.পি. আই. ছিলেন W.W. Hornwell । তিনি লিখেন, “The question of Urdu is the question of life of death of Mohammadan education in Bengal.” –(The Mussalman, 22 June 1917, p2-3). তার বক্তব্য ছিল, মোঘল শাসনের অবসানের পর ফার্সীচর্চাকে বাংলায় মৃত্যুর মুখে ঠেলে দেওয়া হয়। এবং বাংলার মুসলমানদের বাংলাকে গ্রহণ করতে বাধ্য করা হয়। অথচ সমস্যা হলো, বাংলা ভাষা হলো হিন্দুদের সাম্প্রদায়ীক ধারণা, ঐতিহ্য এবং দর্শনের ভাষা যা মুসলমানদের উপর ক্ষতিকর প্রভাব ফেলছে। তার অভিমত ছিল, বাংলার মুসলমানদেরে বাংলা শিখতে হবে কারণ এটি তাদের মাতৃভাষা। তবে তাদের জন্য প্রয়োজনীয় হলো, সংস্কৃতির ভাষা উর্দু ও ফার্সী। তিনি এ কথাও উল্লেখ করেন, “এ বিষয়টির গুরুত্ব অনুভব করেই বাংলার উচ্চ ও মধ্যবিত্ত মুসলমানগণ উর্দু ভাষা শিক্ষাকে গুরুত্ব দিয়ে থাকেন।” এমন একটি উপলদ্ধি নিয়েই তিনি পরামর্শ রাখেন, বাংলার সকল মুসলমানদের জন্য উর্দু ভাষা শিক্ষাকে বাধ্যতামূলক করা হোক। এছাড়া তিনি উর্দু প্রশিক্ষণ স্কুল এবং উপযোগী উর্দু পাঠ্যবই প্রস্তুতেরও পরামর্শ রাখেন। -(সুত্রঃ The Mussalman, 22 June 1917, p 2-3)।\nবাংলা সাহিত্য নিয়ে হিন্দুদের অভিমত কি ছিল সেটিও দেখা যাক। শনিবারের চিঠিতে লেখক পরিমল গোস্বামী জোরের সাথে লেখেন,\n“বাংলা সাহিত্য হলো মূলতঃ বাঙালী হিন্দুদের অবদান। সেহেতু বাংলার সাথে হিন্দুর আধ্যাত্মীক সংযোগ। এবং মুসলমানগণ বাংলার উন্নয়নে কোন কাজই করেনি। সুতরাং তাদের এর প্রতি কোন দরদও নেই।”-(সুত্রঃ শনিবারের চিঠি, ১০ম বর্ষ, প্রথম সংখ্যা, কার্তীক ১৩৪৪ বঙ্গাব্দ, পৃষ্ঠা ১৩)\nএ প্রসঙ্গে জয়া চ্যাটার্জীর লেখা “বাঙলা ভাগ হলো” বই থেকে একটি উদ্ধৃতি দেয়া যাকঃ\n“বাংলার হিন্দু জাগরণের কথা লিখতে গিয়ে যদুনাথ সরকার আধুনিক বাঙলার ইতিহাসে মুসলমানদের অবস্থানকেও অস্বীকার করেন। তার কথা, আধুনিক বাঙলা হলো হিন্দু ভদ্রলোকদের সৃষ্টি। ব্রিটিশদের কাছ থেকে আহৃত দীপ্তির সাহায্যে তারা বাঙলাকে পুনরায় ভারতীয় সভ্যতার কেন্দ্রবিন্দুতে পরিণত করে। অধিকার বলেই বাংলা তাই তাদেরই। এই দৃষ্টিকোণ থেকে নব জাগরণই হলো শুধু ভদ্রলোকের সংস্কৃতির প্রতীক নয়, সেই সঙ্গে একটি হিন্দু বাঙলার, যেখানে মুসলমানের ঠাই নেই। –(জয়া চ্যাটার্জী, ২০০২)\nউর্দু শিক্ষার গুরুত্ব বুঝাতে তখন বাংলায় গড়ে উঠে বহু সংগঠন। অনুষ্ঠিত হয় নানা শহরে সম্মেলন। ১৯১৭ সালে এমনই একটি সম্মেলন হয়ছিল বরিশালে। বেঙ্গল প্রেসিডেন্সির বরিশাল কনফারেন্সে যে প্রস্তাবনা গৃহীত হয়েছিল তা হলোঃ\n১৯০৮ সালের ১৮ই এপ্রিলে পূর্ণিয়াতে অনুষ্ঠিত হয় মোহমেডান এডুকেশন কনফারেন্স। সে কনফারেন্সে সৈয়দ আব্দুল্লাহ সোহরোওয়ার্দী বাঙলার মুসলমানদের উর্দু শেখার প্রতি আহবান জানান। -(সুত্রঃ The Mussalman, 24 April 1908 p5.)। ১৯৩৩ সালে ২রা জুলাই কিদিরপুরে অনুষ্ঠিত হয় বেঙ্গল প্রাদেশিক উর্দু কনফারেন্স। সে অধিবেশনে সভাপতির ভাষণে জনাব এস.ওয়াজেদ আলী মুসলমানদের সাংস্কৃতিক স্বাতন্ত্র ও ঐক্যের উপর জোর দেন। তিনি বলেন, সাংস্কৃতিক ধারাবাহিকতা ও জাতি হিসাবে বেঁচে থাকার স্বার্থে উর্দু জরুরী।-(সুত্রঃ The Mussalman,4July 1933 p.9)।\nবাঙালী কেন উর্দু কনফারেন্স করবে? কেনই বা উর্দুর পক্ষে কথা বলবে সেটি আজকের মত সেদিনেও অনেকের মনে উদয় হয়েছিল। তখন তার ব্যাখ্যা দিতে উর্দু সম্মেলনের জনৈক সেক্রেটারি বলেন,“উর্দু সম্মেলন বিশুদ্ধভাবে মুসলমানদের নিজস্ব ব্যাপার। তাই এটি ভিতরের আহ্বান।” -(সুত্রঃ The Mussalman, 5th July, 1933, p2)। অর্থাৎ উর্দুর প্রতি তাদের এ আগ্রহের পিছনে কোন সরকারের বা গোষ্ঠীর চাপ ছিল না। বরং তারা সেটি করেছেন নিজেদের প্রয়োজনের তাগিদে। পুষ্টিকর খাদ্যের সন্ধানে স্বাস্থ্য-সচেতন ব্যক্তি মাত্রই নিজ গরজে রাস্তায় নামে, কারো চাপের প্রয়োজন পড়ে না। বাংলাতেও উর্দুর প্রতি এমন এক আগ্রহ সৃষ্টি হয়েছিল তেমনি এক প্রয়োজনের তাগিদে। পাকিস্তান প্রতিষ্ঠার পর বহু বাংলাভাষী নেতা উর্দুকে রাষ্ট্র ভাষা করার দাবী করেছিল তেমনি এক প্রেরণা থেকে। এমন একটি প্রেরণাকে কি পশ্চিম পাকিস্তানীদের চাপিয়ে দেওয়া ষড়যন্ত্র বলা যায়? উর্দুতো পাকিস্তানের কোন এলাকার ভাষা ছিল না। বাঙালী বুদ্ধিজীবীগণ ভাষা আন্দোলনের প্রসঙ্গে সে বিষয়টি আদৌ সততার সাথে বিবেচনা করেনি।\nইসলামী জ্ঞানের বিশাল ভান্ডারের পাশাপাশি উর্দু ভাষার মাধ্যমে বাংলার মুসলমানদের আরেকটি রাজনৈতিক সুবিধাও হাছিল হয়। সেটি হলো, আত্মীক সম্পর্ক গড়ে উঠে ভারতের বিভিন্ন কোণের মুসলমানের সাথে। তখন বাংলার রাজধানী কোলকাতা পরিণত হয় উর্দুভাষার অন্যতম কেন্দ্রে। এ শহর থেকেই তখন প্রকাশিত হত তৎকালীন ভারতের জাগরণ সৃষ্টিকারি আল হেলাল ও হামদর্দের ন্যায় বহু উর্দু পত্রিকা। আল হেলালের সম্পাদক ছিলেন মাওলানা আবুল কালাম আযাদ। তখন তিনি খেলাফত আন্দোলনে পক্ষে জনমত গড়ে তুলছিলেন। হামদর্দের সম্পাদক ছিলেন মাওলানা মহম্মদ আলী জওহর। তিনি ছিলেন খেলাফত আন্দোলনের নেতা। এসব পত্রিকার কারণেই বাংলার মুসলমানদের মাঝেই শুধু নয়, জাগরণ আসে এবং প্যান-ইসলামী চেতনা গড়ে উঠে সমগ্র ভারত জুড়ে। ফলে অবাঙালী মওলানা মহম্মদ আলী, শওকত আলী, আবুল কালাম আযাদ পরিচালিত খেলাফত আন্দোলনে একাত্ম হতে বাংলার মুসলমানদের কোনে সুবিধা হয়নি। পাকিস্তান প্রতিষ্ঠার মূল অনুপ্রেরণা তো এসেছিল এই প্যান-ইসলামী চেতনা থেকেই। তাই ১৯৪৭ সালে যখন পাকিস্তান প্রতিষ্ঠিত হলো তখন রাষ্ট্র ভাষা রূপে উর্দুই প্রাধান্য পাবে সেটিই কি স্বাভাবিক ছিল না? কিন্তু বাঙালী সেকুলারিষ্টগণ সেটিকে দেখেছে বাংলার বিরুদ্ধে ষড়যন্ত্র রূপে।\nমুসলিম মানসে বিভ্রান্তি সৃষ্টিতে ভাষা আন্দোলনের নায়কদের বড় সফলতা হলো, বাঙালী মুসলমানদের হাতে এ আন্দোলনটি একটি প্রায়োরিটির তালিকা ধরিয়ে দিয়েছে। সেটি হলো, তারা প্রথমে বাঙালী। তারপর বাংলাদেশী। এবং তারপর মুসলমান। ভাষা আন্দোলন কতটা গভীরভাবে বাংলাদেশের মুসলমানদের ডি-ইসলামাইজড করেছে এ হলো তার উদাহরণ। এটি হলো সেকুলারাইজেশনের এক চুড়ান্ত বিজয়। অথচ মুসলমানের কাছে তার মুসলমান পরিচিতিটিই মূল। আল্লাহর কাছে বিচার দিনে তার মুসলমান পরিচিতিটি কতটা স্বার্থক, কতটা সফল ও কতটা আপোষহীন সে হিসাব দিতে হবে। অথচ কে কতটা বাঙালী রূপে বাঁচলো সে প্রশ্ন সেদিন উঠবেই না। প্রশ্ন হলো, যে পরিচয় মহান আল্লাহর কাছে গুরুত্ব রাখে না সে পরিচয় মুসলমানের কাছে গুরুত্ব পায় কীরূপে? এটি কি ঈমানের স্খলন নয়। অথচ সেটিই হয়েছে বাঙালী মুসলমানের জীবনে। এমন কি তা থেকে অনেক ইসলামপন্থিরাও রেহাই পাননি। প্রচন্ড শ্রোতে শুধু কচুরীপানাই ভাসে না, অনেক শিকড়ধারীদেরও যে ভাসিয়ে নেয়। সে স্খলন যে কতটা ইসলামপন্থিদের আচ্ছন্ন করেছিল তার উদাহরণ দেওয়া যাক। ভাষা আন্দোলন নিয়ে কবি ফররুখ আহম্মদ কবিতা লিখলেন, “মায়ের ভাষা বাংলা ভাষা, খোদার সেরা দান”। তিনি ভূলেই গেলেন, আল্লাহর সেরাদান ভাষা নয়, সেটি হলো আল-কোরআন। ভাষা শেখাতে নবী পাঠাতে হয় না। ফেরেশতাদেরও দুনিয়াতে আসতে হয় না। অথচ কোরআন শেখাতে ফেরেশতা ও নবীজী (সাঃ) পাঠাতে হয়েছে। তাই ভাষাকে খোদার সেরা দান বললে আল-কোরআনের মর্যাদাহানী হয়। মায়ের ভাষা বাংলা ভাষা সিরাতুল মোস্তাকিম দেখায় না, পরকালীন মু্ক্তিও দেয় না। সে পথ দেখায় কোরআনী জ্ঞান। সবারই মাতৃভাষা থাকে। পাপুয়া নিউগিনিতে এখনও যারা প্রস্তর যুগের অসভ্যতা নিয়ে বাস করছে তাদেরও মাতৃভাষা আছে। তবে যা নেই তা হলো তাদের জীবনে সিরাতুল মোস্তাকিম। তাই মায়ের ভাষাকে খোদার সেরা দান বলা যায় কি করে? মায়ের ভাষাতো পশুপাখীরও থাকে। মায়ের ভাষা অন্ধকারেও টানতে পারে, জাহান্নামেও নিয়ে যেতে পারে, যদি তা ঈমানের খাদ্য না জুগায়। মায়ের ভাষা সেরা হলে মিশর, ইরাক, সিরিয়া, সূদান, আলজিরিয়া, মরক্কো, তিউনিসা, লিবিয়ার মানুষ ইসলামের প্রাথমিক যুগে কবরস্থ করলো কেন? ফররুখ আহমদের মত ইসলামের জাগরণের কবির এরূপ কবিতা বাংলাদেশে ইসলামের পক্ষের শক্তির অনেকের মনেই বিভ্রান্তি ছড়িয়েছে। তার এ কবিতায় বিভ্রান্ত হয়ে ভাষা আন্দোলনের ন্যায় বাংলার মুসলিম ইতিহাসের একটি আত্মঘাতি ঘটনা নিয়েও অনেকে অহংকার করতে শিখেছে।\nতমুদ্দন মজলিসের নেতারা নিজেদেরকে ইসলামী তাহজিব ও তমুদ্দনের সেবক মনে করেন। অথচ তারা ভাষা আন্দোলনের নামে ইসলাম-বিদ্বেষী সেকুলারদের দলে ভীড়ে তাদের মাঠকর্মী রূপে খেটেছেন। ডক্টর শহিদুল্লাহও বলে বসলেন, আমি প্রথমে বাঙালী, তারপর মুসলমান। সাধারণ মানুষের কাছে তিনি পরিচিত ছিলেন একজন সূফী রূপে। তিনি ছিলেন ফুরফুরার পীরের খলিফা। কিন্ত খলিফার মুখে একি কথা! তার প্রধানতম গর্ব ছিল বাঙালী হওয়া নিয়ে, মুসলমান হওয়া নিয়ে নয়। কথা হলো, এটা কি ইসলামের শিক্ষা? ইসলাম শুধু ব্যক্তিকে নামায-রোযা ও হজ-যাকাতে নিয়ত বাঁধতে বলে না। বাঁচা-মরা ও প্রতিটি চেষ্টা-প্রচেষ্টার মধ্যেও নিয়ত বাঁধতে বলে। যেমনটি হযরত ইবরাহীম (আঃ) বেঁধেছিলেন। আর সেটি হলো, “আমার নামায, আমার কোরবানী, আমার বাঁচা এবং আমার মৃত্যু সবকিছুই রাব্বুল আলামীন মহান আল্লাহর জন্য।” হযরত ইব্রাহীম (আঃ) এর এমন নিয়তে মহান আল্লাহতায়ালা এতই খুশি হয়েছিলেন যে তাঁর সে কথাগুলোকে চিরকালের জন্য সকল ঈমানদারদের জন্য অনুকরণীয় করে রেখেছেন। মুসলমানের জীবনে প্রকৃত সফলতা মিলবে কে কতটা এ নিয়ত পালনে সফল হলো তার উপর। বস্তুতঃ মুসলমান তাঁর জীবনে ভিশন, মিশন ও প্রায়োরিটি পায় এ আয়াত থেকে। তাঁর মুসলমানিত্ব নির্ভর করে এমন মিশন নিয়ে বাঁচার মধ্যে। মুসলমানের জীবনে রাষ্ট্র নির্মাণ ও রাজনীতি, সংস্কৃতি ও শিক্ষা, বন্ধুত্ব ও সম্পৃতির মূল নিয়ন্ত্রক হবে এমন নিয়েত। এখানে ভাষার কোন স্থান নেই। গায়ের রং ও ভূগোলেরও কোন স্থান নেই। রোজ হাশরের বিচার দিনে মহান আল্লাহ কখনই এ প্রশ্ন করবেন না যে তোমার মাতৃভাষা কি ছিল? বরং প্রশ্ন হবে কতটুকু মুসলমান ছিলে সেটি। আর মুসলমান হওয়ার অর্থই হলো প্যান-ইসলামিক হওয়া। কিন্তু যে ব্যক্তির জীবনে প্রথম প্রায়োরিটি হয় বাঙালী হওয়া, তার কাছে কি অন্য ভাষার মুসলমানের সাথে রাজনৈতিক, সামাজিক ও সাংস্কৃতিক ভাবে একাত্ম হওয়া গুরুত্ব পায়? অথচ মুসলমানদের কাজ তো হলো নানা ভাষাভাষী ও নানা অঞ্চলের হয়েও এক দেহে লীন এক উম্মতে ওয়াহেদা গড়া। নামায-রোযা আদায়ের ন্যায় এটিও তো ফরয। কিন্তু যখন প্রথমে বাঙালী হওয়াটাই প্রায়োরিটি হয় তখন ভাষাই রাজনীতি, শিক্ষা ও সংস্কৃতিসহ জীবনের বহু কিছুর নিয়ন্ত্রক হয়ে যায়। অভিন্ন বাংলা ভাষার নামে তখন অন্য বাঙালী তা সে হিন্দু হোক, খৃষ্টান হোক, বৌদ্ধ হোক বা নাস্তিক হোক তাদের সাথে একাত্ম হওয়াটাই গুরুত্ব পায়। তখন গুরুত্ব হারায় অন্য ভাষাভাষী তার মুসলমান ভাইয়ের সাথে একতা গড়ার বিষয়টি। তাই ভাষা আন্দোলনের ফলে বাঙালীদের মনে গুরুত্ব হারায় পাকিস্তানকে বাঁচিয়ে রাখার বিষয়টি। বরং অধিক গুরুত্বপূর্ণ হয়ে দাঁড়ায় ভারতের পশ্চিম বাংলার সাথে সম্পর্ক ঘনিষ্টতর করার বিষয়টি। ফলে বাঙালী মুসলমান শুধু পাকিস্তান ও উপমহাদেশের মুসলমান থেকেই বিচ্ছিন্ন হয়ে পড়েনি বরং বিচ্ছিন্ন হয়ে পড়েছে মুসলিম জাহান থেকেও। তাই কাশ্মীর বা আরাকানের মজলুম মুসলমানদের মুক্তির বিষয় নিয়ে বাংলাদেশের মানুষ মাথা ঘামায় না। নির্যাতিত ফিলিস্তিনীদের জন্যও এদেশ থেকে তেমন সাহায্য যায় না। বাংলাদেশের সেকুলার রাজনীতিতে এগুলো কোন প্রসঙ্গই নয়।\nযখন কোন মুসলিম অন্য মুসলিমের ভাষা শিখে তখন তার সাথে শুধু মুখের যোগযোগই বাড়ে না, বাড়ে আত্মার সংযোগও। তখন গড়ে উঠে আত্মীক সম্পর্কও। ভাষার মূল কাজ তো এই সংযোগই গড়া। বাংলা ভাষা চর্চার পাশাপাশি উর্দু শেখার কারণে বাংলার মানুষে যে লাভটি হয়েছিল তা হলো এতে উপমহাদেশের অন্য মুসলমানদের সাথে তাদের সংযোগটি বেড়েছিল। জ্ঞানের ঐশ্বর্য বেড়েছিল তাদের মনে। বেড়েছিল ঔদার্য। ফলে বাঙালী মুসলমানগণ সামর্থ পায় উপমহাদশের অন্য মুসলমানদের সাথে কাঁধে কাঁধ মিলিয়ে ১৯০৬ সালে মুসলিম লীগ প্রতিষ্ঠা এবং ১৯৪৭ সালে পাকিস্তানের প্রতিষ্ঠার কাজে আত্মনিয়োগে। কিন্তু ভাষা আন্দোলনের ফল দাঁড়ালো, অন্য ভাষার অবাঙালী ভাইয়েরা চিত্রিত হতে থাকলো ছাতুখোর দুষমন রূপে। অথচ এক মুসলমান যে অন্য মুসলমানের ভাই – সে খেতাবটি মহান আল্লাহর দেওয়া। তাই মুসলমানগণ একে অপরের ভাই বলবে সেটি ঈমানী দায়বদ্ধতা। তাই ভাই না বলার যে সামর্থহীনতা তা মূলতঃ ঈমানেরই দুর্বলতা। অথচ বাঙালীর মনে সে অসম্পন্নতাই প্রবলভাবে বাড়িয়ে দেয় ভাষা আন্দোলন। এভাবে ছিঁড়ে ফেলা হয় পাকিস্তানের দুই প্রদেশের মাঝে প্যান-ইসলামী বন্ধন। অথচ এটি শুধু রাজনৈতিক, সামাজিক ও নৈতিক অপরাধই নয়, ইসলামের দৃষ্টিতে হারামও। এমন বিচ্ছিন্নতাই যেকোন মুসলিম জনপদে আল্লাহর আযাব অনিবার্য করার জন্য যথেষ্ট। এমন আযাবের জন্য পুতুল পুজার প্রয়োজন নেই। সে হুশিয়ারিটি মহান আল্লাহ পবিত্র কোরআনে এভাবে দিয়েছেন,\n“এবং তোমরা তাদের মত হয়ো না যারা সুস্পষ্ট ঘোষণা আসার পরও পরস্পরে মতভেদ ও বিভক্তি গড়লো। তারাই হলো সে সব ব্যক্তি যাদের জন্য রয়েছে বিরাট আযাব। -(সুরা আল-ইমরান, আয়াত ১০৫)\nআল্লাহপাক শুধু একতা গড়াকেই ফরয করেননি, বিভক্তি গড়াকেও এভাবে হারাম করেছেন। তাই ঈমানদার ব্যক্তি শুধু নামায-রোযাতেই মনযোগী হয় না, অতি একনিষ্ঠ হয় মুসলমানদের মাঝে একতা গড়তে এবং সে সাথে বিভক্তি এড়াতেও। এমন এক সমৃদ্ধ ইসলামি চেতনার কারণেই ১৯৪৭য়ে বাংলার মুসলমানরা অন্য ভাষী মুসলমানদের সাথে একত্রে পাকিস্তান গড়েছিল। কিন্তু ভাষা আন্দোলনে প্রচন্ড নাশকতায় সেটি বিলুপ্ত হয়েছে। এর ফল দাঁড়ালো, বাঙালী মুসলমানেরা আজ থেকে শত বছর আগে যে চারিত্রিক, নৈতিক, রাজনৈতিক ও ধর্মীয় সামর্থের অধিকারি ছিল তার চেয়ে বহু গুণ পিছিয়ে পড়লো। শত বছর আগে অন্ততঃ অন্য ভাষা, অন্য বর্ণ ও অন্য ভূগোলের মুসলমানদের ভাই বলার সামর্থ ছিল, তাদের সাথে একত্রে রাজনীতি করা এবং সে সাথে যুদ্ধ করারও আগ্রহ ছিল। সুদূর বালাকোটের রণাঙ্গনে সৈয়দ আহম্মদ বেরেলেভীর সাথে বহু বাঙালী মুসলমান শহিদও হয়েছিলেন। এখন সেটি বিরল। অন্য ভাষার মুসলমানদের সাথে এখন শুধু ভৌগলিক বিচ্ছিন্নতাই বাড়েনি, বেড়েছে মনের দূরত্বও। দিন দিন সেটি আরো গভীরতর হচ্ছে। অপর দিকে ঘনিষ্টতা বাড়ছে ভারতসহ অন্যদেশের অমুসলমানদের সাথে। অমুসলমানদের সাথে স্থাপিত সে ঘনিষ্টতা যেমন উৎসবে পরিণত হয়েছে, তেমনি উৎসবে পরিণত হয়েছে মুসলমানদের সাথে বিচ্ছিন্নতাও। অর্থাৎ দেশ চলছে সম্পূর্ণ বিপরীত ধারায়। আত্মঘাত আর কাকে বলে? এভাবেই ভাষা আন্দোলনের নাশকতা বাংলাদেশে ষোল কলায় পূর্ণ হচ্ছে। (PDF Version)\n• সরকার শাহাবুদ্দীন আহম্মদ, ২০০৪; আত্মঘাতী রাজনীতির তিনকাল, দ্বিতীয় খন্ড, বুকস ফেয়ার, ৩৯ বাংলাবাজার, ঢাকা ১১০০।\n• জয়া চ্যাটার্জী, ২০০২; বাঙলা ভাগ হল: হিন্দু সাম্প্রদায়িকতা ও দেশ-বিভাগ, ইউনিভার্সিটি প্রেস লিমিটেড, রেড ক্রিসেন্ট বিল্ডিং, ১১৪ মতিঝিল বা. এ. ঢাকা ১০০০।\n+2 # 2010-01-29 13:06\nIts true and I believe in this concept too. Thanks for writing with references.\n0 # 2010-01-29 13:51\nআমি আপনার সাথে একমত নই। আমি নিজেকে একজন সচেতন মুসলিম মনে করি, কিন্তু আপনার বক্তব্যকে সমর্থন করতে পারলাম না। দুঃখিত।\n+1 # 2010-01-29 15:57\nThere are few things I like to say. Firstly, you are little different from my father. You are more knowledgeable in Islam and historical fact and you know how to write nicely but my father could never write like you. Secondly, you sound truthful and learned. I love you nothing further I can mention because I started remembering my dad who passed away on 29/02/1992. He fought for Pakistan in his entire life. God bless you. My father would've been very happy to meet with you. I heard everything from my dad but I do not know how to write. Thank you from the deepest of my heart for your good work.\n+2 # 2010-02-02 15:31\nDear Brother, Whichever you wrote here is 100% true fact. New generation do not know the past. You are doing great job. I hope, you will keep writing. May Allah give you long life.\n-1 # 2010-03-25 20:00\nএই লেখাটিই এই লেখকের সবচেয়ে বড় শত্রু। এই লেখাটি পড়লেই বাঙালি জাতীয়তাবাদ, সেক্যুলারিজম ও ভাষা আন্দোলন যে কতটা প্রয়োজনীয় ও দরকারি তা স্পষ্ট বোঝা যায়। শুধু পড়ার সময় নিজের জ্ঞানের সাথে যাচাই করে নিলেই হয়।\n0 # 2010-04-19 07:08\nI like to thank the writer. He has the courage to express the truth. Every Bengali Muslim should read this article minutely and think much about the nation.\n-1 # 2011-07-31 02:18\nSalam.রাষ্ট্রভাষা রূপে বাংলা means the official language (medium of education, courts, offices, trade, etc.) of the state which Bangladesh implemented. In Pakistan & India, the official language of the state is English. The purpose of the Language Movement was to elimate English, not Urdu. Neither Hindi in India and Urdu in Pakistan is the state language. In fact they are national languages. The language movement was to make Muslim Bengalis ignorant of English so that they can not rise up. Ausal


নাটোর পৌরসভার ২ নং ওয়ার্ডের কমিশনার প্রার্থী স্বেচ্ছাসেবক লীগ নেতা শুভ”র গণসংযোগ!! নাটোর পৌরসভার ২ নং ওয়ার্ডের কমিশনার প্রার্থী স্বেচ্ছাসেবক লীগ নেতা শুভ”র গণসংযোগ!! – dailyatrai\nবৃহস্পতিবার, ২৯ জুলাই ২০২১, ০৭:২০ অপরাহ্ন\nনাসিম উদ্দীন, নাটোর প্রতিনিধি:\nআসন্ন নাটোর পৌরসভা নির্বাচনে ২ নং ওয়ার্ডের কমিশনার প্রার্থী হিসেবে অংশ গ্রহণ করতে পৌর স্বেচ্ছাসেবক লীগের যুগ্ম সাধারণ সম্পাদক মেহেদী হাসান শুভ গণসংযোগ ও পরিচিতি সভা করেছেন।শনিবার বিকেলে তিনি শহরের ভবানীগঞ্জ মোড় এলাকা থেকে গণসংযোগ শুরু করে পুরো ২ নং ওয়ার্ডে গণ সংযোগ করেন ।এসময় তিনি এলাকার সাধারণ মানুষদের সাথে কুশল বিনিময় করেন এবং এলাকার জলাবদ্ধতা,রাস্তাঘাটসহ সাধারণ মানুষের দুঃখ, দূর্দশার খোজ খবর জানতে চান।\nএ সময় শুভ বলেন, জনগণের প্রতিনিধি নির্বাচনে যোগ্য ব্যক্তি নির্বাচিত না হলে উন্নয়ন হয় না। তাই আমি দলীয় মনোনয়ন নিয়ে নির্বাচন করতে চাই। এজন্য আপনাদের দোয়া ও সহযোগিতা একান্তভাবে কামনা করি। আমি আপনাদের দোয়া ও সহযোগিতায় নির্বাচিত হতে পারি তাহলে বঙ্গবন্ধুর সোনার বাংলা আর নেত্রীর ডিজিটাল বাংলা গড়ার প্রত্যয় নিয়ে নাটোর পৌরসভার ২ নং ওয়ার্ডকে মডেল হিসাবে গড়ে তুলবো। পৌরবাসির সুখ দু:খের সাথী হিসেবে কাজ করতে চাই। নেতা কর্মীসহ সাধারণ মানুষের নিকট দোয়া ও আশীর্বাদ ও সমর্থন কামনা করছি। আমি যেন দলীয় মনোনয়ন নিয়ে সবার সাথে মিলেমিশে কাজ করতে পারি। এ সময় তিনি লিফলেট বিতরণ করেন ।


খোঁজ মিলল ‘মিনিমুন’-এর! বনবন করে ঘুরছে পৃথিবীর চারপাশে - বিশ্ব বাংলা সংবাদ\nHome আন্তর্জাতিক খোঁজ মিলল ‘মিনিমুন’-এর! বনবন করে ঘুরছে পৃথিবীর চারপাশে\nচাঁদের মতো দেখতে। তাহলে কি দ্বিতীয় ‘চাঁদ’? চাঁদের মতো জ্যোতি না থাকলেও, তাকে ‘মিনিমুন’ বলছে জ্যোতির্বিজ্ঞানীরা। ১৫ ফেব্রুয়ারির রাতে উজ্জ্বল এক বস্তুকে পৃথিবীর দিকে ছুটে আসতে দেখে চমকে গিয়েছিলেন জ্যোতির্বিজ্ঞানীরা। অবজারভেটরি থেকে মহাশূন্যে চোখ রেখে তাঁরা দেখেছিলেন পৃথিবীকে আঘাত করার মতো কোনও মতলব ছিল না তার। চাঁদের মতো সেও ছন্দে ছন্দে পাক খেয়ে যাচ্ছে পৃথিবীকে। তার নাম দেওয়া হয়েছে ‘২০২০ সিডি৩’। অ্যারিজোনা ইউনিভার্সিটির লুনার আর প্ল্যানেটরি ল্যাবোরেটরির গবেষণা চলে নাসারই তত্ত্বাবধানে। ‘মিনিমুন’-এর খোঁজ পেয়ে নাসার জ্যোতির্বিজ্ঞানী মহলে হইচই পড়ে গেছে।\nক্যাটালিনা স্কাই সার্ভের দুই জ্যোতির্বিজ্ঞানী ক্যাসপার ওয়ের্জকোস এবং থিওডোর প্রুনে প্রথম এই ‘২০২০ সিডি৩’র খোঁজ পান। ক্যাসপার বলেন, ‘২০২০ সিডি৩’ কোনও গ্রহ বা নক্ষত্র নয়, আসলে ধূমকেতু থেকে ছিটকে যাওয়া অংশ বিশেষ। পৃথিবীর পাশ দিয়ে যাওয়ার সময় অভিকর্ষজ বলের প্রভাবে আকৃষ্ট হয়ে চলে এসেছে। এই ধরণের মহাজাগতিক বস্তু আগেও পৃথিবীর অভিকর্ষের টানে ছুটে এসেছে। কিন্তু এই বস্তু সেই যে এসেছে, আর তার যাওয়ার নেই।\nমাইনর প্ল্যানেট অবজারভেটরির বিজ্ঞানীরা বলেছেন, এই মহাজাগতিক বস্তুর আকার একটি ছোট গাড়ির মতো। পরিধি ৬.২ ফুট থেকে ১১.৪ ফুটের মতো। পৃথিবীর কক্ষপথের সঙ্গে এর কক্ষপথ মিলে গেছে। তাই পৃথিবীকে আষ্টেপৃষ্ঠে ধরে রেখেই ঘুরে যাচ্ছে ‘২০২০ সিডি৩’। তবে এই মিনিমুন কতদিন পৃথিবীর সঙ্গে জুড়ে থাকবে তা জানা নেই জ্যোতির্বিজ্ঞানীদের।\nPrevious article“দিল্লির হিংসা পরিকল্পিত”, কেন্দ্রকে বিঁধে মন্তব্য মহম্মদ সেলিমের\nNext articleকেরালার মন্দিরে পালিতা হিন্দুকন্যার বিয়ে দিলেন মুসলমান দম্পতি


ইবি শিক্ষক সমিতির ইউজিসির অভিন্ন নীতিমালা প্রত্যাখান\nইবি রিপোর্টার | প্রকাশের সময় : ২৫ জুলাই, ২০১৮, ৪:৫৬ পিএম\nইউজিসির অভিন্ন শিক্ষক নীতিমালা প্রত্যাখ্যান করেছে ইসলামী বিশ্ববিদ্যালয় শিক্ষক সমিতি। বুধবার শিক্ষক সমিতির সাধারণ সভায় এ সিদ্ধান্তসহ আরো ১১ টি সিদ্ধান্ত গৃহীত হয়।\nজানা যায়, সোমবার বেলা সাড়ে ১২ টায় বিশ^বিদ্যালয়ের অডিটোরিয়ামে শিক্ষক সমিতির সভাপতি প্রফেসর ড. মিজানুর রহমানের সভাপতিত্বে এবং সাধারণ সম্পাদক প্রফেসর ড. অলী উল্যাহ এর উপস্থাপনায় সাধারণ সভা অনুষ্ঠিত হয়। সভায় বক্তব্য রাখেন প্রফেসর ড. আব্দুল মুঈদ, প্রফেসর ড. কামাল উদ্দিন, প্রফেসর ড. এম এয়াকুব আলী, প্রফেসর ড. আব্দুল লতিফ, প্রফেসর ড. ফারুকুজ্জামান খান, প্রফেসর ড. আনোয়ার হোসেন, প্রফেসর ড. আহসান উল্লাহ ফয়সাল, প্রফেসর ড. মতিনুর রহমান প্রমূখ। বিশ^বিদ্যালয় শিক্ষক সমিতির সাধারণ সভায় বেশ কিছু গুরুত্বপূর্ণ সিন্ধান্ত গৃহীত হয়। গৃহীত সিন্ধান্তগুলোর মধ্যে বিশ^বিদ্যালয় মঞ্জুরী কমিশন (ইউজিসি) কর্তৃক জারীকৃত শিক্ষক নিয়োগ নীতিমালা প্রত্যাখ্যান করেন উপস্থিত শিক্ষকরা। এছাড়াও শিক্ষকদের চাকুরীরত অবস্থায় প্রাপ্ত সুবিধা অবসরকালীন সময়ে কর্তন, সেশন বেনিফিট পুণরায় চালুকরণ, সরকার কর্তৃক ঘোষিত পাঁচ শতাংশ সুদে লোন শিক্ষকদের ক্ষেত্রে চালুকরণ, কল্যাণ তহবিলের সুযোগ বৃদ্ধিকরণ, বিশ^বিদ্যালয়ের ফান্ড থেকে গৃহিত লোনের লভ্যাংশ পাঁচ শতাংশ নির্ধারণ, স্বাস্থ্যবীমার মানোন্নয়ন ও ইসলামী স্বাস্থ্যবীমার সাথে চুক্তিকরণ, শিক্ষকদের জন্য পরিবহন সুবিধা বৃদ্ধিকরণ, সহযোগী অধ্যাপক ও অধ্যাপক পদের পদোন্নতি ডিউ তারিখ থেকে কার্যকরকরণ, প্রভাষক ও সহাকারী অধ্যাপকদের এম.ফিল ও পিএইচডি ডিগ্রীর জন্য অনর্জিত ইনক্রিমেন্ট পুনর্বহাল বিষয়ে সিন্ধান্ত গৃহীত হয়।\nএদিকে প্রগতিশীল শিক্ষকদের একটি অংশ দাবী করেন, শিক্ষক সমিতি কোরাম পুরোন হওয়ার আগেই সভা শুরু করেছেন। এছাড়া সাধারণ সভা আহবান করার ৭২ ঘন্টা আগে চিঠি ইস্যু করতে হয় কিন্ত শিক্ষক সমিতি ২০ ঘন্টা আগে চিঠি ইস্যু করেছেন। তাছাড়া নির্ধারিত সময়ের ১ ঘন্টা ৩০ মিনিট পরে সভা শুরু করে যেটা নিয়মের পরীপন্থি।’\nএবিষয়ে ইবি শিক্ষক সমিতির সাধারণ সম্পাদক প্রফেসর ড. অলী উল্যাহ বলেন, ‘সভাপতি-সাধারণ সম্পাদক চাইলেই যেকোন সময় সাধারণ সভা আহবান করতে পারে। শিক্ষক সমিতির নীতমালায় ৭২ ঘন্টা আগে চিঠি ইস্যুর কথা নেই। সাধারণ সভার কোরাম পুরোন না হওয়ায় সভা শুরু হতে দেরি হয়েছে।’\nসব অভিযোগ উড়িয়ে দিয়ে শিক্ষক সমিতির সভাপতি প্রফেসর ড. মিজানুর রহমান বলেন,‘ সভায় শিক্ষকদের স্বার্থ সংশ্লিষ্ট বিষয় নিয়ে আলোচনা করা হয়েছে। এখানে সরকার বা বিশ^বিদ্যালয় প্রশাসনের বিরুদ্ধে কোন এজেন্ডা রাখা হয়নি। সভায় দল মত নির্বিশেষে সকলে মত প্রকাশ করেছে কারো কোন অভিযোগ থাকলে তারা আমাদের সরাসরি বলতে পারে।\nঘটনাপ্রবাহ: ইসলামী বিশ্ববিদ্যালয়\nবাংলাদেশ ইসলামী বিশ্ববিদ্যালয়ে জঙ্গিবাদবিরোধী বানববন্ধন র‌্যালি\nইসলামী বিশ্ববিদ্যালয়ে ভর্তি পরীক্ষা ১৯ নভেম্বর থেকে শুরু\nইসলামী বিশ্ববিদ্যালয়ে বাপজানের বায়োস্কোপের প্রদর্শনী


সড়ক দুর্ঘটনায় পিতা-পুত্রসহ নিহত ৮\nসড়ক দুর্ঘটনায় পিতা পুত্রসহ নিহত ৮\nসড়ক দুর্ঘটনায় কুমিল্লা, মেহেরপুর, নোয়াখালী, গাজীপুর, সিলেট, খাগড়াছড়ি ও নারায়ণগঞ্জে পিতা-ছেলেসহ আটজন নিহত হয়েছেন। প্রতিনিধিদের পাঠানো খবরÑ\nকুমিল্লা: কুমিল্লা-বুড়িচং-মীরপুর সড়কে গতকাল মঙ্গলবার সিএনজি অটোরিক্সা নিয়ন্ত্রন হারিয়ে রাস্তার পাশে গাছের সঙ্গে ধাক্কা লাগে। এতে সিএনজিতে থাকা এক ব্যবসায়ী ও তার ৪ বছরের পুত্র নিহত হয়। এ দুর্ঘটায় ওই ব্যবসায়ীর স্ত্রী-কন্যা গুরুতর আহত হয়েছে। প্রত্যক্ষদর্শীদের বরাত দিয়ে পুলিশ জানায়, ঢাকার আশকোনা এলাকার গার্মেন্টস ব্যবসায়ী আমিনুল ইসলাম (৪৮) ঈদের ছুটিতে তার শ্বশুর বাড়ী জেলার ব্রাহ্মণপাড়া উপজেলার সিদলাই গ্রামে স্ত্রী-সন্তানদের নিয়ে বেড়াতে আসে। মঙ্গলবার সকালে স্ত্রী-সন্তানদের নিয়ে শ্বশুর বাড়ী থেকে সিএনজি চালিত অটোরিক্সা যোগে কুমিল্লা উদ্যেশ্যে রওনা হয়। কুমিল্লা-বুড়িচং-ব্রাহ্মণপাড়া সড়কের কুমিল্লা আদর্শসদর উপজেলার মহেষপুর (পালপাড়া) এলাকায় পৌছে নিয়ন্ত্রন হারিয়ে রাস্তার পাশে গাছের সাথে ধাক্কা লাগে । এতে অটোরিক্সায় থাকা ব্যবসায়ী ও তার স্ত্রী-সন্তান গুরুতর আহত হয়। স্থানীয়রা আহতদের উদ্ধার করে কুমিল্লা মেডিকেল কলেজ হাসপাতালে নিয়ে গেলে কর্তব্যরত চিকিৎসক আমিনুল ইসলাম (৪৮) ও তাঁর ৪ বছেরে ছেলে ওয়াফি ইসলাম নাবিলকে মৃত ঘোষনা করেন।\nমেহেরপুর: মেহেরপুর সদর উপজেলার ইসলামনগরে শ্যালো ইঞ্জিন চালিত আলগামন উল্টে খেজমত আলী (৫০) নামের এক দিনমজুর নিহত হয়েছেন। গতকাল মঙ্গলবার দুপুরে একটি মোটরসাইকেকে সাইড দিতে গিলে এ দুঘটনা ঘটে। নিহত খেজমত আলী আমঝুপি ইউনিয়নের চাঁদবিল গ্রামের মিলন শেখের ছেলে।\nনোয়াখালী: নোয়াখালীর কোম্পানীগঞ্জে সিএনজি চাপায় এক মাদ্রাসা শিক্ষকের মৃত্যু হয়েছে। গতকাল মঙ্গলবার উপজেলার রামপুর ইউপির ১ও ২নং ওয়ার্ডের সীমান্তবর্তী বসুরহাট টু বাংলা বাজার সড়কের নাজির মিয়া সড়কের মাথায় এ দূর্ঘটনা ঘটে। আবদুল ওয়াহিদ (৫৫) উপজেলার ভূঁইয়া সেলিনা আক্তার মহিলা মাদ্রাসার সহকারী প্রধান শিক্ষক।\nগাজীপুর : গাজীপুরের সালনা এলাকায় দাঁড়ানো ট্রাকের পেছনে পিকআপের ধাক্কা লেগে ফজলুর রহমান বাদল (২৮) নামে এক সবজি ব্যবসায়ী নিহত হয়েছেন। গতকাল মঙ্গলবার সকালে সালনা এলাকার ঢাকা-ময়মনসিংহ মহাসড়কে এ দুর্ঘটনা ঘটে। নিহত ফজলুর রহমান বাদলের বাড়ি নওগাঁ জেলার পুরশা থানার ঘাটনগর এলাকায়।\nসিলেট : সিলেটের দক্ষিণ সুরমায় ঢাকাগামী একটি বাসচাপায় এক ব্যবসায়ীর মৃত্যু হয়েছে। নিহত কামরুল ইসলাম (৪৫) লালাবাজারের শেফা ফার্মেসির ম্যানেজার হিসেবে দায়িত্ব পালন করে আসছিলেন। গতকাল মঙ্গলবার বেলা ১১টার দিকে এ দুর্ঘটনাটি ঘটে।\nখাগড়াছড়ি : খাগড়াছড়িতে শ্যামলী বাসের ধাক্কায় এক মোটরসাইকেল আরোহী নিহত হয়েছেন। নিহতের নাম মো. আল আমিন। গতকাল মঙ্গলবার সকাল সাড়ে ৯টায় খাগড়াছড়ির গুইমারা উপজেলার বুদংপাড়া এলাকায় এই ঘটনা ঘটে। সে পটুয়াখালীর সদর উপজেলার বড় দীঘিই গ্রামের মো. কেরামতি আলীর ছেলে। গুইমারা থানা পুলিশ সূত্রে জানা যায়, ঢাকা থেকে খাগড়াছড়িগামী শ্যামলী পরিবহনের একটি গাড়ি বিপরীত দিক আসা এক মোটরসাইকেল আরোহীকে ধাক্কা দেয়। এ সময় মোটরসাইকেল আরোহী আল আমিনকে ঘটনাস্থল থেকে স্থানীয়রা আশঙ্কাজনক অবস্থায় উদ্ধার করে হাসপাতালে নেওয়ার পথে তার মৃত্যু হয়।\nনারায়ণগঞ্জ : নারায়ণগঞ্জের ফতুল্লায় অটোরিকশার (ইজিবাইক) চাপায় সাকিব (১৩) নামে এক কিশোরের মৃত্যু হয়েছে। গত সোমবার দিবাগত রাত সাড়ে ৮টার দিকে পাগলা স্কুল সংলগ্ন সড়কে নিহত সাকিবকে অটোরিকশাটি চাপা দিলে সে গুরুতর আহত হয়। পরে তাকে উদ্ধার করে ঢামেক হাসপাতালে নিয়ে গেলে চিকিৎসাধীন অবস্থায় রাত ১টার দিকে তার মৃত্যু হয়। সাকিব পাগলা হাইস্কুল সংলগ্ন এলাকার হামিদের বাড়ির ভাড়াটিয়া মনু মিয়ার ছেলে ফতুল্লা মডেল থানার পিএসআই রাসেল শেখ ঘটনার সত্যতা নিশ্চিত করে বলেন, অটোরিকশার চালককে আটকের চেষ্টা চলছে।


বিধিনিষেধ ছাড়াই যান মিজোরাম-মণিপুরে! বিধিনিষেধ ছাড়াই যান মিজোরাম-মণিপুরে!\nঢাকা, রবিবার, ২৪ মার্চ ২০১৯, ১০ চৈত্র ১৪২৬ অাপডেট : ৪ মিনিট আগে English\nবিধিনিষেধ ছাড়াই যান মিজোরাম মণিপুরে!\nপ্রকাশ : ২৪ এপ্রিল ২০১৮, ১২:৫৬\nভ্রমনপ্রিয় বাংলাদেশিদের জন্য সুখবর। এবার প্রতিবেশী ভারতের নাগাল্যান্ড, মিজোরাম বা মণিপুর বেড়ানোয় আর কোন বাধা নেই। কারন এই তিন রাজ্যে বেড়ানোর দরজা খুলে দিয়েছে ভারত সরকার।\nপর্যটন শিল্পের বিকাশে ১৩শ কোটি টাকার প্রকল্প\nমাউন্ট ইয়ানাম জয় করলো ২০ বাংলাদেশি অভিযাত্রী\nএত দিন ভারতের নাগাল্যান্ড, মিজোরাম, মণিপুর ছাড়াও সিকিম ও অরুণাচল প্রদেশে বিদেশিদের যাতায়াতের ওপর ছিল প্রচুর বিধিনিষেধ। কিন্তু ভারতীয় স্বরাষ্ট্র মন্ত্রণালয় ছয় দশকের পুরোনো নিষেধাজ্ঞা তুলে নিল তিনটি রাজ্য থেকে।\nভিসা নিয়ে ভারতে এলেও বিদেশি কূটনীতিকেরাও এত দিন ভারতের সব রাজ্যে ভ্রমণের সুবিধা পেতেন না। ফলে পর্যটন খাতে এত দিন তেমন আয় আসেনি এই রাজ্য গুলো থেকে। তাই এবার পর্যটন বিকাশের স্বার্থে বিদেশিদের জন্য শিথিল করা হলো উত্তর-পূর্বাঞ্চলে বেড়ানোর বিধিনিষেধ।\nতবে স্বরাষ্ট্র মন্ত্রণালয় সূত্রে জানা গিয়েছে, চীন, আফগানিস্তান ও পাকিস্তানের নাগরিকেরা এই সুবিধা পাবেন না। তাদের বিশেষ অনুমতি নিয়েই আসতে হবে।\nব্যক্তিগত কাজের ছুটি টানা তিন মাস!


Just look at your palms after waking up to change your luck dgtl-Ebela.in\nঘুম থেকে উঠেই তাকান স্রেফ নিজের হাতের তালুর দিকে। ভাগ্য একেবারে বদলে যাবে\nনিজস্ব প্রতিবেদন, এবেলা.ইন | ২ মার্চ , ২০১৭, ২৩:০৩:২২ | শেষ আপডেট: ৩ মার্চ , ২০১৭, ১১:৫৭:৩১\nবিপরীতক্রমে, এই সমস্ত রীতি পালন না করলে আবার দুঃসময় রীতিমতো জাঁকিয়ে বসতে পারে।\nহাতের তালুতে ভাগ্য (ছবি: গেটি ইমেজেস)\nজীবনের প্রবাহ সর্বদা এক রকম যায় না। কখনও ভাল সময় আসে তো কখনও খারাপ সময়। জ্যোতিষ শাস্ত্র কিন্তু মনে করে, বিশেষ কয়েকটি অভ্যাস এবং রীতি পালনের মাধ্যমে দুঃসময় এবং দুর্ভাগ্যের হাত থেকে মুক্তি পাওয়া সম্ভব। বিপরীতক্রমে, এই সমস্ত রীতি পালন না করলে আবার দুঃসময় রীতিমতো জাঁকিয়ে বসতে পারে। সকালবেলা ঘুম থেকে উঠেই নিজের হাতের তালুর দিকে তাকানো তেমনই একটি পালনীয় অভ্যেস।\nহাতের তালুর চামড়া পাতলা হয়ে যায়নি তো? এমনটা কিন্তু মারাত্মক বিপদের সঙ্কেত\nজ্যোতিষ শাস্ত্র বলছে, সকাল বেলা ঘুম থেকে উঠেই নিজের হাতের তালুর দিকে তাকানো অত্যন্ত গুরুত্বপূর্ণ কাজ। এই অভ্যাসের মাধ্যমে নিজের ভাগ্যের মোড় ফেরানো সম্ভব। কিন্তু কী ভাবে? জ্যোতিষ শাস্ত্রের মতে, হাতের তালুতে আমাদের ভাগ্য নিয়ন্ত্রণকারী সমস্ত গ্রহ এবং ইষ্ট দেবতার অবস্থান রয়েছে। ফলে ঘুম থেকে উঠেই হাতের দিকে তাকালে সেই সমস্ত গ্রহ এবং দেবতারা তুষ্ট হন। ফলে কমে যায় অশুভ শক্তির প্রভাব।\nজেনে নিন, হাতের তালুর দিকে তাকানোর সঠিক পদ্ধতি। বলা হয়, আমাদের ডান হাতের তালুতে জীবনকে নিয়ন্ত্রণকারী ইতিবাচক শক্তি নিহিত থাকে। আর বা হাঁতের তালুতে থাকে নেতিবাচক শক্তি। কাজেই ঘুম থেকে উঠে দু’টি হাতকে একত্রিত করে সে দিকে দৃষ্টিক্ষেপ করাই বিধেয়। এতে জীবনকে চালনাকারী সম্মিলিত শক্তি সঠিক পদে প্রবাহিত হয়। এতে সৌভাগ্যের চাবিকাঠি যেমন খুলে যায়, তেমনই অসময় এবং দুর্ভাগ্যও দূরে থাকে। খারাপ সময় এলে তা-ও দ্রুত কেটে যায়।\nপাশাপাশি ঘুম থেকে উঠেই নিজের ইষ্ট দেবতাকে স্মরণ করার পরামর্শও দেওয়া হচ্ছে। এতে শারীরিক জটিলতা থেকে মুক্ত থাকা যায়। আর্থিক স্বচ্ছলতার পথও সুগম হয়। ফলে সার্বিক উন্নতি হয় জীবনের।


সোনারগাঁ সরকারি কলেজের সুবর্ণ জয়ন্তী উদযাপন সোনারগাঁ সরকারি কলেজের সুবর্ণ জয়ন্তী উদযাপন – Alokito Narayanganj 24\nআলোকিত নারায়ণগঞ্জ : নারায়ণগঞ্জের সোনারগাঁ উপজেলার ঐতিহাসিক বিদ্যাপীঠ সোনারগাঁ সরকারি কলেজের ৫০ বছর পূর্তি তথা সুবর্ণ জয়ন্তী উদযাপিত হয়েছে।\nবর্ণাঢ্য আয়োজনের মধ্য দিয়ে শনিবার সকাল থেকে দুপুর পর্যন্ত কলেজ ক্যাম্পাসের অনুষ্ঠান মঞ্চে সাবেক ছাত্র-ছাত্রীরা স্মৃতিচারণ ও আলোচনা সভায় অংশগ্রহণ করেন।\nঅনুষ্ঠানে প্রধান অতিথি হিসেবে উপস্থিত ছিলেন শিক্ষা উপমন্ত্রী ব্যারিস্টার মহিবুল হাসান চৌধুরী নওফেল। বিশেষ অতিথি হিসেবে উপস্থিত ছিলেন- ঢাকা বিশ্ববিদ্যালয়ের সাবেক ভিসি আ আ ম স আরেফিন সিদ্দিক, নারায়ণগঞ্জ জেলা প্রশাসক মো. জসিম উদ্দিন, সাবেক সংসদ সদস্য আব্দুল্লাহ আল কায়সার হাসনাত, সোনারগাঁ উপজেলা পরিষদের চেয়ারম্যান মোশাররফ হোসেন, সোনারগাঁ উপজেলা আওয়ামী লীগের আহবায়ক এডভোকেট শামসুল ইসলাম ভূঁইয়া, আওয়ামী লীগ নেতা মাহফুজুর রহমান কালাম, এএইচএম মাসুদ দুলাল ও ইউএস বাংলা গ্রুপের চেয়ারম্যান ও কলেজের সাবেক ছাত্র আব্দুল্লাহ আল মামুন।\nঅনুষ্ঠানে সভাপতিত্ব করেন সোনারগাঁও সরকারি কলেজের অধ্যক্ষ আশরাফুজ্জামান অপু। অনুষ্ঠানের সার্বিক সহযোগিতায় ছিলেন ইউএস বাংলা গ্রুপের চেয়ারম্যান ও কলেজের সাবেক আব্দুল্লাহ আল মামুন। অনুষ্ঠানে উপস্থাপনা করেন চিত্রনায়ক রিয়াজ।\nঅনুষ্ঠানে শিক্ষা উপমন্ত্রী ব্যারিস্টার মহিবুল হাসান চৌধুরী নওফেল বলেন, জননেত্রী শেখ হাসিনা দক্ষ জনশক্তি তৈরি করার মাধ্যমে দেশে মুজিব বর্ষের সংস্কৃতি চালু করতে চান। সাধারন শিক্ষার পাশাপাশি কর্মমুখী শিক্ষা চালু হলে সহজে কাজ পাওয়ার সুযোগ তৈরি হবে। তাহলে উচ্চ শিক্ষা গ্রহণ করার পর আর কাউকে বেকার থাকতে হবে না।\nআমাদের দেশে শিল্প প্রতিষ্ঠানগুলো বিদেশ থেকে দক্ষ শ্রমিক আমদানি করে। কর্মমুখী শিক্ষা ব্যবস্থা চালু হলে দেশেই এ দক্ষ শ্রমিক তৈরি হবে। ভবিষ্যৎ প্রজন্মের জন্য কর্মমুখী শিক্ষা ব্যবস্থা শুরু করার জন্য সাবেক ছাত্রছাত্রীদের একটি তহবিল গঠন করা প্রয়োজন।\nঅনুষ্ঠানে অন্যদের মধ্যে বক্তব্য রাখেন- সোনারগাঁ সরকারি কলেজের সাবেক অধ্যক্ষ আকরাম হোসেন, কলেজের ম্যানেজিং কমিটির সাবেক সভাপতি মনির হোসেন, সাবেক জিএস ফিরোজ হোসেন মিতা, উপজেলা পরিষদের ভাইস চেয়ারম্যান মাহমুদা আক্তার, কলেজের সাবেক ছাত্র এডভোকেট হুমায়ুন কবির, দৈনিক যুগান্তরের সিনিয়র সাব-এডিটর এমএম সালাহউদ্দিন, সোনারগাঁ প্রেস ক্লাবের সভাপতি অসিত কুমার দাস, সাধারণ সম্পাদক আল আমিন তুষার, মোস্তফা কামাল নিলু, মোস্তাফিজুর রহমান মাসুম, আজিজুল ইসলাম মুকুল, আক্তার মামুন শিপার, রফিকুল হায়দার বাবু প্রমুখ। বক্তারা কলেজের প্রতিষ্ঠাতা এডভোকেট সাজেদ আলী মিঞার জীবনী ও কলেজের সাবেক ছাত্র-ছাত্রীদের সফলতা নিয়ে স্মৃতিচারণ করেন।\nবিকালে অনুষ্ঠানে গান পরিবেশন করেন জি বাংলার সারেগামাপাখ্যাত শিল্পী নোবেল, ক্লোজআপ ওয়ানখ্যাত শিল্পী রাজিব, উত্তম কুমার রায়, মনির প্রবাসী ও সাইদা ইসলাম প্রাপ্তিসহ অন্য শিল্পীরা।\nঅনুষ্ঠানে ইউএস বাংলা গ্রুপের পক্ষ থেকে র‌্যাফেল ড্র অনুষ্ঠিত হয়। র‌্যাফেল ড্র’তে ইউএস বাংলা গ্রুপের পক্ষ থেকে দেশ-বিদেশে ভ্রমণ করার জন্য ১৫টি বিমান টিকেট প্রদান করা হয়। কলেজের শিক্ষার্থীরা র‌্যাফেল ড্র’তে অংশগ্রহণ করে বিমানের এসব টিকেট পান।\nভঙ্গুর দশায় চলছে না’গঞ্জের রাজনীতি!\nমেম্বারের শেল্টারেই কাশিপুর নাগবাড়ি সড়ক দখল করে অবৈধ ইটবালু ব্যবসা!\nফতুল্লায় স্বামীর বাড়ি থেকে কিশোরীর ঝুলন্ত লাশ উদ্ধার\nসিদ্ধিরগঞ্জে ছাত্রীকে ধর্ষণের অভিযোগে শিক্ষক গ্রেফতার\nনা’গঞ্জে মৃত স্কুল ছাত্রীর ফিরে আসা: বিচার বিভাগীয় তদন্তের নির্দেশ


সৈয়দপুর উপজেলা পরিষদ চেয়ারম্যান পদে উপ-নির্বাচন, আওয়ামী লীগ দলীয় প্রার্থী বাছাইয়ে ভোটের আগে ভোট | অবলোকন ।\nসৈয়দপুর উপজেলা পরিষদ চেয়ারম্যান পদে উপ-নির্বাচন, আওয়ামী লীগ দলীয় প্রার্থী বাছাইয়ে ভোটের আগে ভোট\nসৈয়দপুর উপজেলা পরিষদ চেয়ারম্যান পদে উপ-নির্বাচনে আওয়ামী লীগের দলীয় প্রার্থী চূড়ান্ত হয়েছে। তৃণমূল নেতাকর্মীদের প্রত্যক্ষ ভোট রেলওয়ে শ্রমিক লীগের কেন্দ্রীয় যুগ্ম সাধারণ সম্পাদক ও সৈয়দপুর রেলওয়ে কারখানার শাখার সাধারণ সম্পাদক শ্রমিকনেতা মো. মোখছেদুল মোমিন আওয়ামী লীগের চেয়ারম্যান প্রার্থী মনোনীত হয়েছেন। রবিবার (৯ এপ্রিল) ভোটের মাধ্যমে উপনির্বাচনের চেয়ারম্যান প্রার্থী হিসেবে মনোনীত হন তিনি।\nসৈয়দপুর উপজেলা পরিষদ চেয়ারম্যান জাওয়াদুল হক সরকার ঘাতকব্যাধি ব্লাডক্যান্সারে আক্রান্ত হয়ে গত ১ মার্চ রাতে ঢাকায় চিকিৎসাধীন অবস্থায় মারা যান। এতে করে উপজেলা পরিষদ চেয়ারম্যান পদটি শুন্য হয়। পরবর্তীতে ওই পদে নির্বাচনী তফশীল ঘোষণা করে নির্বাচন কমিশন। ঘোষিত তফশীল অনুযায়ী আগামী ১৬ মে সৈয়দপুর উপজেলা পরিষদ চেয়ারম্যান পদে উপ-নির্বাচন। আর ১৬ এপ্রিল প্রার্থীদের মনোননয়পত্র দাখিলের শেষ দিন। এদিকে, উপজেলা পরিষদ চেয়ারম্যান পদে উপ-নির্বাচনে ক্ষমতাসীন দল আওয়ামী লীগের ডজনখানেক নেতাকর্মী প্রার্থী হতে আগ্রহ প্রকাশ করেন। উপজেলা চেয়ারম্যান পদের উপ-নির্বাচনে দলীয় প্রার্থী ঠিক করতে আবেদনপত্র আহবান করে নীলফামারী জেলা আওয়ামী লীগ। দলের মনোনয়ন প্রত্যাশীদের আবেদনপত্র জমা দানের শেষ সময় ছিল গত ৪ এপ্রিল। এতে সৈয়দপুর উপজেলা ও পৌর শাখার শীর্ষ নেতৃববৃন্দসহ মোট ১২ জন নেতাকর্মী দলের মনোনয়ন চেয়ে আবেদন করেন। এদের মধ্যে ছিলেন সৈয়দপুর উপজেলা আওয়ামী লীগের সভাপতি ও উপজেলা পরিষদের সাবেক ভাইস চেয়ারম্যান আব্বাস আলী সরকার, সাধারণ সম্পাদক আখতার হোসেন বাদল, কামারপুকুর ইউনিয়নের সাবেক চেয়ারম্যান মো. জিকো আহমেদ, কামারপুকুর ইউনিয়ন আওয়ামী লীগ নেতা রইচ উদ্দিন জোয়াদার মতি, সৈয়দপুর পৌর আওয়ামী লীগের ভারপ্রাপ্ত সভাপতি রফিকুল ইসলাম বাবু, আওয়ামী লীগ নেতা অধ্যাপক সাখাওয়াৎ হোসেন খোকন, সাবেক পৌর কাউন্সিলর হিটলার চৌধুরী ওরফে ভুলু, ব্যবসায়ী এজাজুল ইসলাম বাচ্চু, রেলওয়ে শ্রমিক লীগের নেতা মোখছেদুল মোমিন, সাবেক ছাত্রলীগ নেতা প্রভাষক আব্দুল হাফিজ হাপ্পু, দিলনেওয়াজ খান ও উপজেলা কৃষক লীগের সভাপতি পিকে সাইদুল ইসলাম।\nদলের উল্লিখিত নেতৃবৃন্দরা মনোনয়ন লাভের আশায় ব্যাপক দৌঁড়ঝাঁপ শুরু করেন। এ অবস্থায় দলীয় প্রার্থী নির্বাচনে আওয়ামী লীগ নীলফামারী জেলা শাখার নির্দেশে সৈয়দপুর উপজেলা ও পৌর আওয়ামী লীগ এক যৌথসভা আহ্বান করে। ওই সভায় উপজেলার ৫টি ইউনিয়নের ওয়ার্ড ও সৈয়দপুর পৌরসভার ১৫টি ওয়ার্ডের সভাপতি ও সাধারণ সম্পাদের উপস্থিত থাকতে বলা হয়। উপজেলা পরিষদ চেয়ারম্যান পদে উপ-নির্বাচনের দলীয় প্রার্থী চূড়ান্ত করণের ওই সভা গত ৯ এপ্রিল সকাল ১০টায় স্থানীয় রেলওয়ে পুলিশ ক্লাবে অনুষ্ঠিত হয়েছে। সভায় নীলফামারী জেলা আওয়ামী লীগের সভাপতি পৌর মেয়র দেওয়ান কামাল আহমেদ, সাধারণ সম্পাদক এ্যাড. মমতাজুল হকসহ অন্যান্য উপস্থিত ছিলেন। ওই সভায় সমঝোতার ভিত্তিতে প্রার্থী চূড়ান্ত না হওয়ায় তা ভোটাভুটি গড়ায়। এতে সৈয়দপুর পৌরসভার ১৫ টি ওয়ার্ড ও উপজেলার ৫টি ইউনিয়নের ১৭৬ জন ভোটার তাদের ভোগ প্রয়োগ করেন। এতে রেলওয়ে শ্রমিক লীগ নেতা মো. মোখছেদুল ইসলাম ১৬০ ভোট পেয়ে উপজেলা পরিষদ উপ-নির্বাচনে চেয়ারম্যান পদের প্রার্থী মনোনীত হয়েছেন।\nএ নিয়ে সৈয়দপুর পৌর আওয়ামী লীগের ভারপ্রাপ্ত সভাপতি মো. রফিকুল ইসলাম বাবু’র সঙ্গে গতকাল সকালে মুঠোফোনে কথা হয় এ প্রতিনিধির। তিনি জানান, বাংলাদেশ আওয়ামী লীগ একটি ঐহিত্যবাহী ও প্রাচীনতম বড় রাজনৈতিক দল। আমরা গণতন্ত্রে বিশ্বাসী। সব সময় দলের মধ্যে গণতন্ত্র চর্চা করি আমরা। তাই গণতান্ত্রিক পন্থা উপ-নির্বাচনের চেয়ারম্যান প্রার্থী চূড়ান্ত করা হয়। এতে করে দলের নেতাকর্মীদের মধ্যে আর কোন রকম দ্বিধা, দ্বন্দ্ব ও বিভেদ থাকলো না।


'প্রশাসন চাইলেই ঘটনা ঠেকাতে পারত'\nশালস্নায় সংখ্যালঘুদের বাড়িঘরে হামলা\nপ্রশাসন চাইলেই সুনামগঞ্জের শালস্নায় সংখ্যালঘুদের বাড়িঘরে হামলা, অগ্নিসংযোগের ঘটনা ঠেকাতে পারত বলে দাবি করেছেন নাগরিক প্রতিনিধিদল।\nবুধবার সুনামগঞ্জের শালস্নায় নোয়াগাঁও সরেজমিন পরিদর্শনোত্তর ভার্চুয়াল সংবাদ সম্মেলনে এ দাবি করেন তারা।\nসংবাদ সম্মেলনে প্রতিনিধিদলের পক্ষে মূল বক্তব্য উপস্থাপন করেন নাগরিক প্রতিনিধিদলের সদস্য ও ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগের অধ্যাপক ড. রোবায়েত ফেরদৌস।\nধর্মীয় উন্মাদনা ছড়িয়ে একটি শ্রেণি মানুষের অন্তরে সাম্প্রদায়িকতা ছড়ানোর চেষ্টায় লিপ্ত রয়েছে দাবি করে অধ্যাপক ড. রোবায়েত ফেরদৌস বলেন, 'প্রশাসন চাইলেই বোধ হয় এ ঘটনা রোধ করা যেত। কারণ ঘটনার আগের দিন স্থানীয়ভাবে তারা মিটিং-মিছিল করেছে। পুলিশ এবং স্থানীয় প্রশাসন তা জানত।'\nরোবায়েত ফেরদৌস আরও বলেন, 'ঘটনার আগে গ্রামের মসজিদে কিছুক্ষণ পর পর মাইকিং করে সেখানে আক্রমণের জন্য লোকজন জড়ো করা হয়। ফলে হাজারো মানুষের আক্রমণের মুখে গ্রাম ছেড়ে পলায়ন করেন হিন্দু সম্প্রদায়ের লোকজন। এই সুযোগে হেফাজত নেতার অনুসারীরা গ্রামে প্রবেশ করে বাড়িঘর তছনছ করে, লুটপাট চালায়।\n২৬-২৭ মার্চ নাগরিক প্রতিনিধিদের একটি দল সুনামগঞ্জের শালস্নায় সরেজমিনে পরিদর্শনে যান। এই নাগরিক প্রতিনিধিদলে ছিলেন সিপিবির কেন্দ্রীয় কমিটির সম্পাদক রুহিন হোসেন প্রিন্স, ঢাকা বিশ্ববিদ্যালয়ের অধ্যাপক ড. রোবায়েত ফেরদৌস, নাগরিক উদ্যোগের নির্বাহী পরিচালক জাকির হোসেন ও জাসদের কেন্দ্রীয় নেত্রী তনিমা সিদ্দিকী, প্রবীণ কৃষকনেতা অমর চাঁদ দাস, উন্নয়ন সংস্থা এএলআরডি সহকারী প্রকল্প সমন্বয়ক অ্যাডভোকেট রফিক আহমেদ সিরাজী, আইইডির সহসমন্বয়কারী হরেন্দ্র নাথ সিং, আদিবাসী ফোরামের তথ্য ও প্রচার সম্পাদক দীপায়ন খীসা, সম্মিলিত সামাজিক আন্দোলনের আন্তর্জাতিক বিষয়ক সম্পাদক পারভেজ হাসেমসহ বিভিন্ন গণমাধ্যমের কর্মী।\nসংবাদ সম্মেলনে কমিউনিস্ট পার্টির কেন্দ্রীয় সম্পাদক রুহিন হোসেন প্রিন্স বলেন, 'রাজনৈতিক দলের মদদ ছাড়া এই সাম্প্রদায়িক শক্তির বেড়ে ওঠা সম্ভব নয়। তিনি বলেন, সব রাজনৈতিক দল ও সরকারকে এই সাম্প্রদায়িক শক্তিকে মদদ দেওয়া বন্ধ করতে হবে।'\nএ ঘটনায় জড়িতদের আইনের আওতায় এনে কঠোর শাস্তি নিশ্চিত করা, মাঠ প্রশাসনের যেসব কর্মকর্তা এ ঘটনা রুখতে ব্যর্থ হয়েছেন তাদের বিরুদ্ধে তদন্তপূর্বক বিভাগীয় শাস্তিমূলক ব্যবস্থা গ্রহণ, আক্রান্তদের যথাযথ ক্ষতিপূরণ ও ঘরবাড়ি পুনর্র্নিমাণসহ প্রতিনিধিদল আট দফা সুপারিশ করেছে এ সময়।


মোদী না থাকলে ভারতের অবস্থাও আফগানিস্তানের মতো হবে! বিস্ফোরক দাবি কঙ্গনার - Bollywood actress Kangana Ranaut's reaction on Afghanistan issue, Bangla News\nবাংলা নিউজ > বায়োস্কোপ > মোদী না থাকলে ভারতের অবস্থাও আফগানিস্তানের মতো হবে! বিস্ফোরক দাবি কঙ্গনার\nমোদী না থাকলে ভারতের অবস্থাও আফগানিস্তানের মতো হবে! বিস্ফোরক দাবি কঙ্গনার\n১ মিনিটে পড়ুন . Updated: 17 Aug 2021, 10:48 AM IST\nতালিবানের দখলে আফগানিস্তান। নিজের মতামত পোষণ করলেন কঙ্গনা।\nতালিবান কজ্বায় আফগানিস্তান। গোটা বিশ্বে এই ঘটনার পরই হইচই পড়ে গেছে। বিষয়টি নিয়ে মুখ খুলেছেন বলিউডের তাবড় তাবড় সেলিব্রিটিরা। এবিষয় নিজের মতামত পোষণ করলেন অভিনেত্রী কঙ্গনা রানাওয়াত। বলিউডের ঠোঁটকাটা অভিনেত্রী হিসেবে পরিচিত তিনি। যে কোনও গুরুত্বপূর্ণ ঘটনা নিয়ে আগে নিজের বক্তব্য রাখেন কঙ্গনা। এবার তাঁর দাবি, নরেন্দ্র মোদী না থাকলে ভারতের অবস্থাও আফগানিস্তানের মতোই হবে।\nআফগানিস্তানের ঘটনা নিয়ে ইনস্টাগ্রাম স্টোরিতে একাধিক পোস্ট করেন নায়িকা। ছবিতে দেখা যাচ্ছে, প্রাণে বাঁচার জন্য কাতারে কাতারে আফগান মানুষ বিমানে ওঠার চেষ্টা করছেন। ছবির ক্যাপশনে অভিনেত্রী লেখেন, ‘এটা দেখুন আর মনে রাখবেন এই তালিবানিদের পুষ্ট করে পাকিস্তান আর আমেরিকা এদের অস্ত্র দেয়। তালিবানিরা এখন আপনার অনেক কাছে। এটা দেখুন। আগামীতে মোদী না থাকলে আপনিও এই জায়গায় থাকতে পারেন’।\nকঙ্গনার ইনস্টা স্টোরি\nআফগানিস্তানের একের পর এক ভয়ঙ্কর ভিডিয়ো সোশ্যাল মিডিয়ায় ভাইরাল হয়েছে। সেখানে বিমানের চাকা ধরে দেশ ছেড়ে পালানোর চেষ্টায়, মানুষ বিমানের চাকার উপরে উঠে পড়েন। চলন্ত বিমান থেকে পড়ে যাচ্ছেন সেই ভিডিয়ো ভাইরাল হয়েছে। ভিডিয়ো শেয়ার করে কঙ্গনা লেখেন, ‘জীবন যখন মৃত্যুর থেকেও খারাপ হয়ে যায়'। তিনি আরও একটি ভিডিয়ে শেয়ার করেছেন যেখানে দেখা যাচ্ছে, রাষ্ট্রপতি ভবন দখল করেছে তালিবান।\nক্যাপশনে অভিনেত্রী লেখেন, ‘আফগানিস্তানের এই রাষ্ট্রপতি ভবনের ছবি থেকে আন্দাজ করতে পারি যে ইসলামিক যাযাবররা বহু বছর আগে কী ভাবে সবচেয়ে সমৃদ্ধশালী দেশ ভারত মাতাকে দখল করেছিল’। প্রসঙ্গত, তানিবানের আফগানিস্তান দখল নিয়ে ফুঁসছে বলিউডের একাধিক তারকা। মুখ খুলেছেন রিয়া চক্রবর্তী, অনুষ্কা শর্মা, টিসকা চোপড়া সহ আরও অন্যন্যরা।\nKangana Ranaut Afghanistan Taliban Narendra Modi


ফেসবুক সাম্প্রদায়িক উত্তেজনা ছড়ানোর নতুন বাহন?\n২৬ অক্টোবর ২০১৯, ১০:২৮ | অনলাইন সংস্করণ\nফেসবুক কি ধর্মীয় উগ্রবাদ ছড়ানো কিংবা ধর্মীয় অনুভূতিতে আঘাত হানার গুজব ছড়িয়ে সাম্প্রদায়িক সম্প্রীতি বিনষ্ট করার একটি বাহন হতে চলেছে? গত কয়েক বছরে এমন বেশ কয়েকটি ঘটনা আমরা ঘটতে দেখলাম। ২০১২ সালে রামুতে শুরু। গত ২০ অক্টোবর ভোলার বোরহানউদ্দিনে আপাতত শেষ তা-ব আমরা দেখলাম। এর মধ্যে নাসিরনগর, রংপুরসহ আরো কয়েক জায়গায় ‘ধর্মীয় অনুভূতিতে আঘাত’ দেয়ার অভিযোগ তুলে ‘তৌহিদি জনতা’র ব্যানারে একদল মানুষ সংখ্যালঘু সম্প্রদায়ের বাড়িঘরে হামলা চালিয়ে তাদের জীবন ও সম্পদের ক্ষতি করেছেন। সংখ্যালঘু সম্প্রদায়ের মানুষ এখন এক ধরনের আতঙ্ক ও অস্বস্তির মধ্যে থাকেন। সাম্প্রদায়িক সম্প্রীতির বাংলাদেশে ফেসবুক ব্যবহার করে সংখ্যালঘুদের জীবন বিপন্ন করার এক অদ্ভুত খেলা শুরু হয়েছে। সংখ্যালঘু সম্প্রদায়ভুক্ত কারো আইডি থেকে ইসলাম ধর্ম কিংবা নবীজি সম্পর্কে কটূক্তি ছড়ানোর গুজব প্রচার করে মানুষের মধ্যে উত্তেজনা সৃষ্টি করা হয়। উত্তেজনা ছড়ানোর কাজে অনেক ক্ষেত্রে মসজিদের মাইক ব্যবহার করা হয়। যারা ধর্মীয় অনুভূতিতে আঘাতের অভিযোগে রাস্তায় নামেন, তারা সব সময়ই কা-জ্ঞানহীন আচরণ করেন। সব ক্ষেত্রেই এটা প্রমাণ হয় যে, সংখ্যালঘু সম্প্রদায়ের কেউ ধর্মীয় অনুভূতিতে আঘাত দেয়ার কাজটি করেন না। তাদের ফাঁসানো হয়। অথচ আক্রান্ত হয় সংখ্যালঘু সম্প্রদায়ের লোকজনই। যার বিরুদ্ধে অভিযোগের আঙুল তোলা হয়, আক্রমণ তার ওপর সীমাবদ্ধ থাকে না। একের বিরুদ্ধে অভিযোগ তুলে অনেককে শাস্তি দেয়ার ক্ষেত্র প্রস্তুত করা হয়। বারবার একই ঘটনার পুনরাবৃত্তি ঘটলেও একবারও প্রকৃত অপরাধীদের বিচারের আওতায় আনা হয় না, উপযুক্ত শাস্তি দেয়া হয় না। সাম্প্রদায়িক সম্প্রীতি নষ্ট করার কাজে যারা পরিকল্পিতভাবে নিয়োজিত আছেন, তাদের একপ্রকার অঘোষিত দায়মুক্তি দেয়ার অঘটন অব্যাহতভাবে ঘটে চলেছে।\nগত কয় বছর ধরে টানা ক্ষমতায় আছে আওয়ামী লীগ। আওয়ামী লীগকে সংখ্যালঘু স্বার্থানুকূল দল বলে মনে করা হয়। তবে বর্তমান আওয়ামী লীগ যে ধর্মনিরপেক্ষতার প্রশ্নে আগের দৃঢ় অবস্থানে নেই বা তারা যে ভোটের রাজনীতি মাথায় রেখে সাম্প্রদায়িক শক্তির সঙ্গে আপসরফা করে চলতে চায়, সেটা নানা ঘটনা থেকেই বোঝা যায়। গত বছর ২৮ মে বাংলাদেশ পূজা উদযাপন পরিষদের দ্বিবার্ষিক সম্মেলনে আওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের প্রধান অতিথি হিসেবে বক্তৃতা করেছিলেন। তার বক্তব্য সংখ্যালঘুদের মনে খুব আশাবাদ তৈরি করতে পেরেছিল বলে মনে হয় না। সংখ্যালঘু সম্প্রদায় সাম্প্রতিক সময়ে যে মানসিক চাপ ও অস্থিরতার মধ্যে সময় কাটাচ্ছেন, তাদের মধ্যে যে উদ্বেগ ও ভীতি কাজ করছে তা নিরসনের জন্য যে ধরনের আশাজাগানিয়া বক্তব্য শাসক দলের দ্বিতীয় প্রধান ব্যক্তির কাছে প্রত্যাশিত ছিল, তিনি তা দিতে পেরেছিলেন বলে মনে হয় না। তার বক্তব্যে তিনি আওয়ামী লীগের পক্ষে সাফাই গেয়েছেন, কিন্তু সেটা উপস্থিত কতজনের মন ছুঁয়েছে তা নিয়ে সংশয় প্রকাশের সুযোগ আছে।\nওবায়দুল কাদের বলেছিলেন, ছোটখাটো ভুলত্রুটি নিয়ে বসে থাকলে বড় ভুলত্রুটি হবে। ২০০১-এর নির্বাচনের পরের কথা মনে নেই? ২০০১, ২০০৩-এর নির্যাতনের কথা ভুলে গেছেন? আপনাদের জন্য আমাদের চেয়ে বেটার কেউ না। আওয়ামী লীগ এবং প্রধানমন্ত্রী শেখ হাসিনাই সংখ্যালঘুদের সবচেয়ে বড় বন্ধু। পাকিস্তানের বন্ধুরা আপনাদের বন্ধু হতে পারে না।\nআওয়ামী লীগ সাধারণ সম্পাদকের এসব বক্তব্যে সংখ্যালঘুরা খুব উৎফুল্ল বা উৎসাহিত হয়েছে বলে মনে হয় না। এটা ঠিক যে, বাংলাদেশের সংখ্যালঘুরা এক সময় আওয়ামী লীগকেই তাদের বড় বন্ধু এবং নির্ভরতার জায়গা বলে মনে করত। নির্বাচন এলে দলবেঁধে কোনো অগ্র-পশ্চাৎ না ভেবে নৌকায় ভোট দিত। ১৯৭০ সাল থেকে শুরু করে পরের সব নির্বাচন আমি নিজে খুব কাছ থেকে পর্যবেক্ষণ করেছি। দেখেছি সংখ্যালঘুদের সংঘবদ্ধভাবে নৌকায় ভোট দিতে। আমি নিজে ছাত্রজীবন থেকে শুরু করে নব্বইয়ের দশকের শুরু পর্যন্ত বাম-প্রগতিশীল রাজনীতির সঙ্গে সক্রিয়ভাবে জড়িত ছিলাম। ছাত্র ইউনিয়ন-সিপিবির কর্মী হিসেবে পরিচয় দিতে পেরে গৌরব বোধ করতাম। আমরা মনে করতাম, বামপন্থিরাই সংখ্যালঘুদের প্রকৃত বন্ধু। কমিউনিস্টদেরই তখন সাচ্চা অসাম্প্রদায়িক রাজনীতির পাহারাদার বা হেফাজতকারী মনে করা হতো। অথচ ভোট এলে দেখতাম আমাদের পরিবারের সদস্যরাও আওয়ামী লীগকে ভোট দেয়ার জন্য কেমন ব্যাকুল হয়ে উঠতেন।\nযে সিপিবি বা বামপন্থিদের একসময় অসাম্প্রদায়িক রাজনীতির বিশ্বস্ত মিত্র বলে মনে করা হতো তারাও রাজনীতির জটিল সমীকরণে সংখ্যালঘুদের বিপদে-আপদে তাদের পাশে দাঁড়ানোর গরজ বোধ করে না। তারা যাদের ভোট দেয়, তারাই তাদের রক্ষা করুকÑ এই হলো মনোভাব। তা ছাড়া তাদের শক্তি-সক্ষমতাও এখন একেবারেই তলানিতে এসে ঠেকেছে। এখন সংখ্যালঘুদের ঘরে আগুন লাগলে আগুন নেভানোর লোক পাওয়া না গেলও আলু পোড়া দেয়ার লোক ঠিকই পাওয়া য়ায়।\nধর্মরাজনীতির একটি বড় ফ্যাক্টর হওয়ায় আওয়ামী লীগও আর সংখ্যালঘুদের পক্ষে দৃঢ় অবস্থান নেয়ার প্রয়োজন বোধ করে না। সংখ্যালঘুরা দিন দিনই সংখ্যায় কমছে। ভোটের রাজনীতিতে সংখ্যা একটি বড় বিষয়। সংখ্যালঘু ভোট দেশে এখন সম্ভবত শতকরা দশ ভাগও নয়। তাই সবার মনোযোগ এখন শতকরা ৯০ ভাগ ভোটের দিকে। সংখ্যালঘু ভোট বিভক্ত হওয়ায় তাদের দরকষাকষির ক্ষমতাও এখন কমেছে। বঙ্গবন্ধু শেখ মুজিবুর রহমানকে হত্যার মধ্য দিয়ে দেশে ধর্মভিত্তিক পাকিস্তানি ধারার রাজনীতি শুরু হওয়া, সামরিক শাসক জিয়া, এরশাদের ইসলামপ্রীতি, সংবিধানে বিসমিল্লাহ ও রাষ্ট্রধর্ম সংযোজন ইত্যাদি মিলিয়ে এক অদ্ভুত পরিস্থিতি তৈরি হয়েছে। সংখ্যালঘুরাও বিভিন্ন রাজনৈতিক ধারায় বিভক্ত হয়ে নিজেদের পায়ে কুড়াল মেরেছে বলে আমার মনে হয়।\nসংখ্যালঘুদের স্বার্থ রক্ষার জন্য গড়ে উঠেছে একাধিক সংগঠন, একাধিক রাজনৈতিক ধারায়। এই সংগঠনগুলোর যারা নেতৃত্ব দিচ্ছেন তারা ব্যক্তিগতভাবে কিছু লাভবান হলেও হতে পারেন, কিন্তু সম্প্রদায়ের কল্যাণে তারা কতটুকু কী করতে পারছেন, আমার কাছে অন্তত তা পরিষ্কার নয়। জন্মাষ্টমী উপলক্ষে বঙ্গভবন এবং গণভবনে এখন কয়েক হাজার হিন্দু নিমন্ত্রিত হয়ে রাষ্ট্রপতি ও প্রধানমন্ত্রীর সঙ্গে সাক্ষাতের সুযোগ পাচ্ছেন, এতে আমন্ত্রিতরা এক ধরনের পুলক অনুভব করলেও দিন শেষে ঘরে ফিরে তাদের মনের হতাশা দূর হয় বলে মনে হয় না।\nওবায়দুল কাদেরের এই বক্তব্য শতভাগ সত্য বলে মেনে নিতে পারলে খুশির কারণ ঘটত। কিন্তু সারাদেশে সংখালঘু নিগ্রহের যেসব তথ্য নিয়মিত পাওয়া যায় তাতে আওয়ামী লীগ সাধারণ সম্পাদকের বক্তব্যকে খোলা মনে স্বাগত জানাতে চাইবেন না অনেকেই। সংখ্যালঘু নির্যাতনকে তিনি বিএনপির ‘পলিসি’ বলে উল্লেখ করেছিলেন। তার এই কথাটা ঠিক। বিএনপি অসাম্প্রদায়িক রাজনীতি করে না। মুসলিম লীগের রাজনীতির সঙ্গে বিএনপির রাজনীতির মিল বা সাদৃশ্য আছে। মুসলিম লীগ সংখ্যালঘুদের ব্যাপারে যে দৃষ্টিভঙ্গি পোষণ করত, বিএনপিও তাই করে। সংখ্যালঘুরা দেশে থাকবে, তবে দ্বিতীয় শ্রেণির নাগরিক হিসেবে। তারা সমান অধিকার পাবে না, সমান মর্যাদা পাবে না।\nমুসলিম লীগ নেতা চট্টগ্রামের ফজলুল কাদের চৌধুরী ১৯৭০ সালের নির্বাচনে সংখ্যালঘুদের ভোট কেন্দ্রে যেতে নিষেধ করেছিলেন এই কথা বলে যে, ‘আপনারা তো আমাকেই ভোট দেবেন, তাই কষ্ট করে আর ভোট কেন্দ্রে যাওয়ার দরকার নেই।’ বিএনপিও এই নীতিতে বিশ্বাসী। সংখ্যালঘুরা ভোট কেন্দ্রে গেলে আওয়ামী লীগকে ভোট দেবে- এই ভীতির কারণে তাদের ভোট কেন্দ্রে যাওয়া থেকেই বিরত রাখতে চায়। ভয়ভীতি দেখায়। সংখ্যালঘু ভোট নিয়ে দুশ্চিন্তামুক্ত থাকতেই তাদের ওপর অত্যাচার-নির্যাতন।\nএখন সংখ্যালঘুরা দলবেঁধে এক মার্কায় ভোট না দেয়ায় তাদের বিপদও বেড়েছে। ভোটের রাজনীতির সব পক্ষের ‘সফট টার্গেট’ এখন সংখ্যালঘুরা। আগে আওয়ামী লীগ যেভাবে সংখ্যালঘুদের পাশে দাঁড়াত এখন তেমন দাঁড়ায় না। ওবায়দুল কাদের বলেছেন, তাদের সময় ‘দুয়েকটি বিশৃঙ্খল ঘটনা ঘটেছে’ তবে এটা ‘আওয়ামী লীগের পলিসি নয়’, ওটা ‘দুর্বৃত্ত’রা করেছে এবং দুর্বৃত্তদের ব্যাপারে সরকারের নীতি ‘জিরো টলারেন্স’। তার এসব কথায় যথেষ্ট ফাঁকিজুকি আছে। প্রথমত আওয়ামী লীগের শাসনামলে দু-চারটি নয়, অসংখ্য ঘটনা ঘটেছে যাতে সংখ্যালঘুদের জীবন ও সম্পদ বিপন্ন হয়েছে। লুটপাট, অগ্নিসংযোগ, ধর্ষণের মতো গুরুতর অপরাধও সংঘটিত হয়েছে। আর যে দুর্বৃত্তরা এসব করেছে তাদের বিরুদ্ধে জিরো টলারেন্স নীতি গ্রহণ করতে দেখা যায়নি। সবচেয়ে দুঃখজনক বিষয় হলো, অনেক ক্ষেত্রেই দুর্বৃত্তদের মধ্যে আওয়ামী লীগের পরিচয়ধারীদেরও দেখা গেছে। তাদের বিরুদ্ধে শক্ত কোনো আইনি ব্যবস্থা গ্রহণের খবর জানা যায়নি। মানুষ চোখে দেখা সত্যকে অস্বীকার করবে কীভাবে?\nআওয়ামী লীগকে সংখ্যালঘুরা তাদের ‘রক্ষক’ বলে মনে করে। অথচ অনেক ক্ষেত্রেই তাদের ভক্ষকের ভূমিকায় দেখে তাদের অসহায়ত্ত এখন চরমে। নিরাপত্তাহীনতা অথবা আত্মরক্ষার তাগিদ থেকে সংখ্যালঘুদের কেউ কেউ বিএনপি কিংবা জাতীয় পার্টিতে নাম লিখিয়েছে। কিন্তু সংখ্যালঘুদের মূল বা বড় অংশই এখনো আওয়ামী লীগের ওপরই ভরসা রাখছেন। তবে আওয়ামী লীগ নেতৃত্ব কতটুকু দলের অসাম্প্রদায়িক নীতি ঊর্ধ্বে তুলে ধরতে দৃঢ়প্রতিজ্ঞ সে বিষয়ে অনেকেরই সন্দেহ আছে। আওয়ামী লীগের চেয়ে ভালো বিকল্প নেই- এটা ঠিক। কিন্তু ইচ্ছার বিরুদ্ধে ভোট না দিয়ে ভোটদানে বিরত থাকার চিন্তাভাবনাও কারো কারো মধ্যে দেখা যাচ্ছে।\nসংখ্যালঘু সম্প্রদায়ের মানুষরা যাতে নিজেদের সংখ্যালঘু না ভাবেন, সে পরামর্শ সরকারপ্রধান থেকে শুরু করে দায়িত্বশীল অনেকেই দিয়ে থাকেন। সংখ্যালঘুরা কেন নিজেদের ‘সংখ্যালঘু’ মনে করেন সেটা জানা-বোঝার চেষ্টা করতে হবে। কেউ স্বেচ্ছায় নিজেদের সংখ্যালঘু ভাবেন না। এটা তাদের ভাবতে বাধ্য করা হয়। এটা ঠিক যে, বিএনপি আমলে চাকরি, পদোন্নতি, পদায়ন ইত্যাদি ক্ষেত্রে সংখ্যালঘুরা যেভাবে বঞ্চনা ও বৈষম্যের শিকার হয়েছেন, আওয়ামী লীগের আমলে তা হয়নি। মেধা ও যোগ্যতার ভিত্তিতে সংখ্যালঘু সম্প্রদায়ের অনেকেই সরকারি চাকরিতে স্থান পেয়েছেন, পাচ্ছেন। দেশের প্রধান বিচারপতি পদে একজন সংখ্যালঘু সম্প্রদায়ের সদস্যকে নিয়োগদানও নিশ্চয়ই আওয়ামী লীগ সরকার তথা প্রধানমন্ত্রী শেখ হাসিনার প্রশংসাযোগ্য একটি অবদান। কিন্তু তার বিদায় প্রক্রিয়াটা যেভাবে হয়েছে সেটা শোভন হয়েছে কিনা সে প্রশ্ন যেমন আছে, তেমনি তিনি কোনো খারাপ কিছু করে থাকলে সেজন্য সংখ্যালঘু সম্প্রদায়ের অন্যদের কাঠগড়ায় দাঁড় করানোও সমীচীন নয়। পদ দেয়া কিংবা পদ কেড়ে নেয়া যতটা সহজ, মানুষের মন থেকে অনিরাপদ বোধ দূর করা তত সহজ নয়। দেশে নির্বাচন এলেই সংখ্যালঘুরা উদ্বিগ্ন, ভীত ও দুশ্চিন্তাগ্রস্ত হয়ে পড়ত। নির্বাচনের আগে-পরে সংখ্যালঘু নির্যাতন অনেকটা যেন নিয়ম হয়ে দাঁড়িয়েছে। এখন এর সঙ্গে যোগ হয়েছে নতুন ভীতি ফেসবুকে গুজব ছড়ানো। সরকার তথা আওয়ামী লীগের কাছে সংখ্যালঘুরা যে ধরনের নিরাপত্তার নিশ্চয়তা চান তা পাচ্ছেন বলে মনে হয় না। সংখ্যালঘুদের মনে আস্থা ফিরিয়ে আনতে হলে কী করতে হবে সেটা তাদের কাছ থেকে জেনে প্রয়োজনীয় পদক্ষেপ নিতে হবে। কেবল ‘এমন বন্ধু আর কে আছে’ গান শুনিয়ে কাজ হওয়ার দিন মনে হয় আর নেই।


প্রকাশিত: ২৩:১০ ২২ অক্টোবর ২০২০ আপডেট: ২৩:১১ ২২ অক্টোবর ২০২০\nঝুলন্ত তারের সমস্যা সমাধানে বিটিআরসির উদ্যোগে সমন্বয় সভা অনুষ্ঠিত হয়। ছবি: সংগৃহীত\nরাজধানীর উত্তর ও দক্ষিণ সিটি কর্পোরেশন এলাকায় ঝুলন্ত তারের সমস্যা, অপসারণ, বিনিয়োগকারী ও গ্রাহকের উদ্বেগের বিষয়টি বিবেচনায় রেখে বিটিআরসির উদ্যোগে বৃহস্পতিবার এক সমন্বয় সভায় এ তথ্য জানানো হয়েছে।\nরমনার কমিশনের কার্যালয়ে বিটিআরসি চেয়ারম্যান মো. জহুরুল হকের সভাপতিত্বে আয়োজিত সভায় ইন্টারনেট সেবা প্রদানকারী সংগঠন আইএসপিএবি, এনটিটিএন অপারেটর এর প্রতিনিধি এবং ঢাকা উত্তর ও দক্ষিণ সিটি কর্পোরেশনের কর্মকর্তারা উপস্থিত ছিলেন।\nকমিশনের ইঞ্জিনিয়ারিং অ্যান্ড অপারেশন্স বিভাগের মহাপরিচালক ব্রিগেডিয়ার জেনারেল মো. এহসানুল কবির এর সঞ্চালনায় অনুষ্ঠানে আইএসপিএবি সভাপতি এম এ হাকিম সমস্যা সমাধানে কমিশনসহ সংশ্লিষ্ট সবার সহযোগিতা কামনা করেন।\nবেসরকারি এনটিটিএন অপারেটর সামিট ও ফাইবার অ্যাট হোমের পক্ষ থেকে একটি উপস্থাপনার মাধ্যমে রাজধানীর অপটিক্যাল ফাইবার ব্যবস্থাপনার চিত্র তুলে ধরা হয়। ফাইবার অ্যাট হোমের ব্যবস্থাপনা পরিচালক ব্রিগেডিয়ার জেনারেল মো. রফিকুর রহমান তার প্রতিষ্ঠানের বিনিয়োগ পরিস্থিতি ও বর্তমান পরিপ্রেক্ষিতে বক্তব্য দেন।\nঢাকা উত্তর সিটি কর্পোরেশনের পক্ষ থেকে প্রধান প্রকৌশলী ব্রিগেডিয়ার জেনারেল মুহঃ আমিরুল ইসলাম জানান, নগরীতে কোনো ঝুলন্ত তার না রাখার পক্ষে তার সংস্থা। তবে তিনি ঝুলন্ত অবস্থায় তার না রেখে কিভাবে মাটির নিচে দিয়ে তারের মাধ্যমে সেবা প্রদান করা যায় এ বিষয়ে একটি মডেল প্রদান করেন।\nদক্ষিণ সিটি কর্পোরেশনের পক্ষ থেকেও জানানো হয়, ধানমন্ডির রাইফেল স্কয়ার থেকে সাতাশ নম্বর পর্যন্ত ঝুলন্ত তার ব্যবস্থাপনার একটি পাইলট প্রকল্প গ্রহণ করেছেন। উপস্থিত সবাই দুই সিটি কর্পোরেশনের প্রদর্শিত মডেলের ভূয়সী প্রসংসা করেন।\nবিটিআরসির পক্ষ থেকে বলা হয়, আমরা সিটি কর্পোরেশনের উদ্যোগকে স্বাগত জানাই। কিন্তু লক্ষ্য রাখতে হবে সবাই সবার জায়গা থেকে দেশের আইন, বিধান ও সংশ্লিষ্ট গাইডলাইনের বাইরে না যাই।\nইন্টারনেটের দামের বিষয়ে বলা হয়, ট্যারিফ নির্ধারণের বিষয়ে ডাক ও টেলিযোগাযোগ বিভাগের সঙ্গে বিটিআরসি কাজ করছে। আশা করা হচ্ছে একটা ভালো ফলাফল পাওয়া যাবে।\nসভাপতির বক্তব্যে কমিশনের চেয়ারম্যান বলেন, আমরা চাই নিরবচ্ছিন্ন ইন্টারনেট, তা আমরা পাবো। সিটি কর্পোরেশন আমাদের কিছুটা সময় দেবে আশা করছি। যেকোনো উদ্যোগই আমরা নেই না কেন তার ক্ষেত্রে দামের প্রভাব গ্রাহকের উপর পড়বে না , তা নিশ্চিত করছি। কমিশনের লাইসেন্সির কোনো সমস্যা থাকলে অবশ্যই কমিশন দেখবে। বিটিআরসি, এনটিটিএন, আইএসপি অপারেটর এবং সিটি কর্পোরেশন সবার সমন্বিত উদ্যোগের ফলে আমরা অচিরেই এ সমস্যা সমাধান করতে পারবো।\nঅনুষ্ঠানে অন্যান্যর মধ্যে উপস্থিত ছিলেন- কমিশনের ভাইস চেয়ারম্যান সুব্রত রায় মৈত্র, স্পেকট্রাম বিভাগের মহাপরিচালক ব্রিগেডিয়ার জেনারেল মো. শহিদুল আলম, সিস্টেমস অ্যান্ড সার্ভিসেস বিভাগের মহাপরিচালক ব্রিগেডিয়ার জেনারেল মো. মোস্তফা কামাল, বিটিসিএল এর উপ-ব্যবস্থাপনা পরিচালক মো. রফিকুল ইসলাম ও দক্ষিণ সিটি কর্পোরেশনের সহকারী প্রকৌশলী রাম কৃষ্ণ রায়, সামিট কমিউনিকেশনের চিফ কর্পোরেট অ্যাফেয়ার অফিসার ব্রিগেডিয়ার জেনারেল আলী মোর্তুজা খান, কোয়াবের প্রতিষ্ঠাতা সভাপতি এসএম আনোয়ার পারভেজ, আইএসপিএবি এর সাধারণ সম্পাদক মো. এমদাদুল হক এবং বিটিআরসির সংশ্লিষ্ট কর্মকর্তারা।


চট্টগ্রামে মাইক্রোবাসের গ্যাস সিলিন্ডার বিস্ফোরণ, দগ্ধ ১৭\nচট্টগ্রাম প্রতিনিধি : চট্টগ্রামের পটিয়া উপজেলায় বাসের ধাক্কায় একটি মাইক্রোবাসের গ্যাস সিলিন্ডার বিস্ফোরিত হয়ে একই পরিবারের ১৭ জন দগ্ধ হয়েছেন। এদের মধ্যে তিনজন শিশু ও বাকি সবাই বিভিন্ন বয়সী পুরুষ। আহতদের উদ্ধার করে চট্টগ্রাম মেডিকেল কলেজ হাসপাতালের (চমেক) বার্ন ইউনিটে ভর্তি করা হয়েছে। মঙ্গলবার (২৫ জুন) রাত ১১টার দিকে পটিয়া পৌরসভার ডাক-বাংলো মোড়ে এই ঘটনা ঘটে।\nজানা যায়, চট্টগ্রাম শাহ আমানত আন্তর্জাতিক বিমানবন্দর থেকে বিদেশফেরত যাত্রী নিয়ে একটি হাইস মাইক্রোবাস যাচ্ছিল চন্দনাইশ উপজেলার সাতবাড়িয়ায়। পটিয়ার ডাকবাংলো মোড়ে মাইক্রোবাসটিকে পেছন থেকে একটি বাস ধাক্কা দিলে এর গ্যাস সিলিন্ডার ফুটো হয়ে যায়। এসময় মাইক্রোবাসটি নিয়ন্ত্রণ হারিয়ে রাস্তার পাশে একটি ইটের স্তূপে গিয়ে পড়লে বিস্ফোরণ ঘটে। পরে ফায়ার সার্ভিসের টিম স্থানীয়দের সহায়তায় দ্রুত আহতদের উদ্ধার করে।\nচমেক হাসপাতালের পুলিশ ফাঁড়ির নায়েক হামিদুর রহমান ঘটনার সত্যতা নিশ্চিত করে জানান, দগ্ধ অবস্থায় ১৭ জনকে রাত পৌনে ১২ টার দিকে হাসপাতালে আনা হয়। এদের মধ্যে তিনজন শিশু ও বাকি সবাই বিভিন্ন বয়সী পুরুষ। তাদের ৩৬ নম্বর ওয়ার্ডে বার্ন ইউনিটে ভর্তি করা হয়েছে।\nআহতদের মধ্যে ১২ জনের নাম পাওয়া গেছে। এরা হলেন- আবুল কালাম, আবদুল আলম, মো. জহির, আরিফ, তৌহিদুল ইসলাম, লোকমান মিয়া, ইদ্রিস মিয়া, মো. হেলাল, মো. বেলাল, মো. জাহাঙ্গীর, মো. মামুন ও মো. আবির।


জিওফ্রে বিনে শির্টস মূল্য India মধ্যে 16 Dec 2018 এতালিকা | PriceDekho.com\nজিওফ্রে বিনে শির্টস Indiaেমূল্য\nজিওফ্রে বিনে শির্টসIndia 2018 এর মধ্যে\nযে দৃশ্য জিওফ্রে বিনে শির্টস দাম করুন India মধ্যে 16 December 2018 এ হিসাবে। মূল্য তালিকা জন্য অনলাইন শপিং6মোট জিওফ্রে বিনে শির্টস অন্তর্ভুক্ত করা হয়েছে। India মধ্যে সর্বনিম্ন মূল্য পণ্য বিশেষ উল্লেখ, মূল বৈশিষ্ট্য, ছবি, রেটিং এবং আরো অনেক সহ খুঁজুন। এই বিষয়শ্রেণীতে অন্তর্ভুক্ত সর্বাধিক জনপ্রিয় পণ্য জিওফ্রে বিনে মেন্ s চেকেরেড ফর্মাল শার্ট SKUPDbPkeB হয়। এই সর্বনিম্ন দামের করুন একটি সহজ মূল্য তুলনা জন্য Snapdeal, Homeshop18, Flipkart, Naaptol, Shopclues মত সমস্ত প্রধান অনলাইন দোকানে থেকে প্রাপ্ত হয়।\nজন্য মূল্যের শ্রেণি জিওফ্রে বিনে শির্টস এ\nযে জন্য মূল্যের জিওফ্রে বিনে শির্টস এর যখন আমরা পণ্য বাজারে দেওয়া হচ্ছে সম্পর্কে সব কথা পরিবর্তিত হয়। সবচেয়ে ব্যয়বহুল পণ্যের জিওফ্রে বিনে মেন্ s সলিড ফর্মাল শার্ট SKUPDbuGsK Rs. 1,499 এ মূল্য নির্ধারণ করা হয়। পক্ষান্তরে সর্বনিম্ন মূল্য নির্ধারণ করা পণ্যের জিওফ্রে বিনে মেন্ s সলিড ফর্মাল শার্ট SKUPDbyk4a Rs.453 এ উপলব্ধ। দাম এই প্রকরণ প্রিমিয়াম পণ্য থেকে পছন্দ করে নিন অনলাইন ক্রেতারা একটি সাশ্রয়ী মূল্যের পরিসীমা দেয়। এই অনলাইন মূল্য করুন Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR অনলাইন কেনাকাটার জন্য ইত্যাদি মত সব প্রধান শহরগুলোতে জুড়ে বৈধ?\nশীর্ষ 10জিওফ্রে বিনে শির্টস\nজিওফ্রে বিনে মেন্ s চেকেরেড ফর্মাল শার্ট\n- ব্র্যান্ড Geoffrey Beene\nজিওফ্রে বিনে মেন্ s সলিড ফর্মাল শার্ট\n- কালার FUCHIA\n- কালার LT-BLUE\nজিওফ্রে বিনে মেন্ স ফর্মাল শার্ট 8903786866100 242483375 ক্স লার্জ ব্লু\nজিওফ্রে বিনে মেন্ স ফর্মাল শার্ট 8903786866094 242483375 লার্জ ব্লু


বিশ্বে করোনায় মৃত্যুর সংখ্যা ছাড়াল সোয়া ৪ লাখ\nবিশ্বে করোনায় মৃত্যুর সংখ্যা ছাড়াল সোয়া ৪ লাখ\nবিশ্বজুড়ে করোনাভাইরাসে আক্রান্তের সংখ্যা ৭৬ লাখ ছাড়িয়ে গেছে। আর মৃত্যুর সংখ্যা ছাড়িয়েছে ৪ লাখ ২৫ হাজার।\nজনস হপকিন্স বিশ্ববিদ্যালয়ের তথ্য অনুযায়ী, শনিবার সকাল পর্যন্ত বিশ্বব্যাপী করোনাভাইরাসে (কোভিড-১৯) আক্রান্তের সংখ্যা বেড়ে দাঁড়িয়েছে ৭৬ লাখ ৩২ হাজার ৩৭৭ জনে। এদের মধ্যে মৃত্যু হয়েছে ৪ লাখ ২৫ হাজার ৩৮৫ জনের।\nবিশ্বে একক দেশ হিসেবে করোনাভাইরাসে আক্রান্ত ও মৃত্যুর সংখ্যা সবচেয়ে বেশি যুক্তরাষ্ট্র। শনিবার সকাল পর্যন্ত দেশটিতে আক্রান্তের সংখ্যা ২০ লাখ ৪৯ হাজার ২৪ জন। আর মৃত্যু হয়েছে ১ লাখ ১৪ হাজার ৬৭২ জনের।\nযুক্তরাষ্ট্রের পর করোনায় সবচেয়ে ক্ষতিগ্রস্ত দেশ হচ্ছে ব্রাজিল। আক্রান্ত বিবেচনায় আগেই দ্বিতীয় স্থানে উঠে আসা লাতিন আমেরিকার দেশটি এবার মৃত্যুর ক্ষেত্রেও যুক্তরাজ্যকে পেছনে ফেলে উঠে এসেছে দ্বিতীয় স্থানে। ব্রাজিলে এখন পর্যন্ত আক্রান্ত হয়েছে ৮ লাখ ২৮ হাজার ৮১০ জন এবং মৃত্যু হয়েছে ৪১ হাজার ৮২৮ জনের।\nমৃত্যু বিবেচনায় তৃতীয় স্থানে রয়েছে ইউরোপের দেশ যুক্তরাজ্য, তবে আক্রান্তের দিক থেকে দেশটির অবস্থান পাঁচ নম্বরে। শনিবার সকাল পর্যন্ত দেশটিতে আক্রান্তের সংখ্যা ২ লাখ ৯৪ হাজার ৪০২ জন এবং মৃত্যু হয়েছে ৪১ হাজার ৫৬৬ জনের।\nমৃত্যু বিবেচনায় চতুর্থ স্থানে রয়েছে ইউরোপের আরেক দেশ ইতালি, তবে আক্রান্ত বিবেচনায় দেশটির অবস্থান সাতে। ইতালিতে শনিবার সকাল পর্যন্ত আক্রান্ত হয়েছে ২ লাখ ৩৬ হাজার ৩০৫ জন এবং মৃত্যু হয়েছে ৩৪ হাজার ২২৩ জনের।\nকরোনাভাইরাসে আক্রান্ত হয়ে ২০ হাজারের বেশি মানুষের মৃত্যু হওয়া দেশগুলোর মধ্যে রয়েছে ইউরোপের আরও দুই দেশ- ফ্রান্স ও স্পেনও। মৃত্যু বিবেচনায় পঞ্চম স্থানে থাকা ফ্রান্স আক্রান্ত বিবেচনায় আছে পঞ্চম স্থানে। এখন পর্যন্ত দেশটিতে আক্রান্ত হয়েছে ১ লাখ ৯৩ হাজার ৬২০ জন এবং মৃত্যু হয়েছে ২৯ হাজার ৩৭৭ জনের। আর মৃত্যু ও আক্রান্ত উভয় দিক দিয়ে ষষ্ঠ স্থানে থাকা স্পেনে এ পর্যন্ত আক্রান্ত হয়েছে ২ লাখ ৪৩ হাজার ২০৯ জন এবং মৃত্যু হয়েছে ২৭ হাজার ১৩৬ জনের।\nযু্ক্তরাষ্ট্রের প্রতিবেশী মেক্সিকোতেও করোনায় আক্রান্ত ও মৃত্যুর সংখ্যা বেড়ে চলেছে। ইতোমধ্যে দেশটিতে মৃতের সংখ্যা ১৫ হাজার ছাড়িয়ে গেছে। শনিবার সকাল পর্যন্ত দেশটিতে মোট ১ লাখ ৩৯ হাজার ১৯৬ জন আক্রান্তের বিপরীতে মৃত্যু হয়েছে ১৬ হাজার ৪৪৮ জনের। মৃত্যু বিবেচনায় দেশটির অবস্থান বিশ্বে সপ্তম।\nদক্ষিণ এশিয়ার দেশগুলোর মধ্যে আক্রান্ত বিবেচনায় বিশ্বের মধ্যে চতুর্থ স্থানে উঠে আসা ভারতে শনিবার সকাল পর্যন্ত মোট আক্রান্তের সংখ্যা ২ লাখ ৯৭ হাজার ৫৩৫ জন এবং মৃত্যু হয়েছে ৮ হাজার ৪৯৮ জনের।\nগত বছরের ডিসেম্বরে চীন থেকে সংক্রমণ শুরু হওয়ার পর বিশ্বব্যাপী এ পর্যন্ত ১৮৮টি দেশে ছড়িয়েছে প্রাণঘাতী করোনাভাইরাস। গত ১১ মার্চ করোনাভাইরাস সংকটকে মহামারি ঘোষণা করে বিশ্ব স্বাস্থ্য সংস্থা (ডব্লিউএইচও)।\nবাংলাদেশের স্বাস্থ্য অধিদপ্তরের তথ্য অনুযায়ী, দেশে শুক্রবার সকাল ৮টা পর্যন্ত আগের ২৪ ঘণ্টায় ৩ হাজার ৪৭১ জনের শরীরে করোনাভাইরাসের সংক্রমণ শনাক্ত হয়েছে এবং মৃত্যু হয়েছে আরও ৪৬ জনের। সবমিলিয়ে শুক্রবার সকাল ৮টা পর্যন্ত দেশে ৮১ হাজার ৫২৩ জনের দেহে করোনাভাইরাসের সংক্রমণ শনাক্ত হয়েছে। মোট মৃত্যু হয়েছে ১০৯৫ জনের। আর সুস্থ হয়ে হাসপাতাল ছেড়েছেন ১৭ হাজার ২৪৯ জন।\nনভেল করোনাভাইরাসে সারাবিশ্বে আক্রান্ত ১ কোটি ২৮ লাখ, মৃত্যু ৫ লাখ ৬৮ হাজার\nচীনের বিরুদ্ধে যুদ্ধে ভারতের পাশে দাঁড়াবে না যুক্তরাষ্ট্র!\nবিশ্বজুড়ে করোনায় মৃত্যু বেড়ে সংখ্যা ছাড়িয়েছে ৫ লাখ ৬৪ হাজার\nঅবশেষে জনসম্মুখে মাস্ক পরে আসলেন ট্রাম্প\nকরোনায় বিশ্বে মৃত্যু ৫ লাখ ৫৯ হাজার\nক্ষমতার অপব্যবহার করে সাবেক উপদেষ্টার শাস্তি কমালেন ট্রাম্প\nএশিয়ার সবচেয়ে বড় সৌরবিদ্যুৎ প্রকল্প\nসারাবিশ্বে করোনায় মৃত্যু ছাড়াল সাড়ে ৫ লাখ\nবাংলাদেশসহ ১৩ দেশ থেকে ইতালি প্রবেশে নিষেধাজ্ঞা\nবিশ্বে করোনায় আক্রান্তের সংখ্যা ছড়াল ১ কোটি ২০ লাখ\nযুক্তরাষ্ট্রে করোনা আক্রান্তের সংখ্যা ছাড়াল ৩০ লাখ\nচীনে স্কুলবাস খালে পড়ে নিহত ২১\nজাপানে বন্যা-ভূমিধসে মৃত্যু বেড়ে ৫৩\nএবার হজে কাবা শরিফে চুমু নিষিদ্ধ\nচীনে এবার প্লেগ মহামারীর সতর্কতা\nবিশ্বে করোনা আক্রান্তের তালিকায় তিন নাম্বার স্থান অবস্থান করছে ভারত\nবিশ্বজুড়ে করোনাভাইরাসে মৃত্যু বেড়ে ৫ লাখ ৩০ হাজার\nকরোনায় সৌদি আরবে একদিনে মৃত্যু রেকর্ডসংখ্যক\nবিশ্বজুড়ে করোনা আক্রান্তের সংখ্যা ছাড়াল ১ কোটি ১০ লাখ\nচীনের বিরুদ্ধে যুদ্ধপ্রস্তুতি অস্ট্রেলিয়ার!\nভ্যাকসিন আবিষ্কারে আরেক সফলতা মার্কিন কোম্পানির\nবিশ্বে করোনায় মৃত্যুর সংখ্যা ছাড়াল ৫ লাখ ৯ হাজার\nবিশ্বব্যাপী আক্রান্তের সংখ্যা ছাড়াল ১ কোটি ৪ লাখ, মৃত্যু ৫ লাখ ৮ হাজার\nআমিরাতে ১ জুলাই থেকে মসজিদগুলো আবার খুলে দেয়া হচ্ছে\nকরোনাভাইরাসে সারাবিশ্বে করোনায় মৃত্যু ছাড়াল ৫ লাখ\nআমার সরকারকে উৎখাতের ষড়যন্ত্র হচ্ছে ভারতে : নেপালি প্রধানমন্ত্রী অলি\nডেনিশ প্রধানমন্ত্রীর দেশের স্বার্থে তৃতীয়বার বিয়ে বাতিল\nপ্রচণ্ড গরমে লকডাউন উপেক্ষা করে ব্রিটেনে খোলা আকাশের নিচে সাধারণ মানুষ\nকরোনাভাইরাসে সারাবিশ্বে আক্রান্ত ৯৫ লাখ, মৃত্যু ৪ লাখ ৮৮ হাজার\nবিশ্বে করোনায় আক্রান্ত ৯৪ লাখ, মৃত্যু ৪ লাখ ৮২ হাজার\nবিশ্বে করোনায় মৃত্যুর সংখ্যা প্রায় ৪ লাখ ৭৭ হাজার\nবিশ্বব্যাপী করোনায় মৃত্যু ছাড়াল ৪ লাখ ৭৪ হাজার\nবাতিল হলো না হজ, অনুষ্ঠিত হবে সীমিত মুসল্লি নিয়ে\nসারাবিশ্বে করোনাভাইরাসে আক্রান্ত প্রায় ৯০ লাখ, মৃত্যু ৪ লাখ ৬৭ হাজার\nআটকে গেল মাহাথিরের ফেরার পথ\nভারত করোনা আক্রান্তের সংখ্যায় বিশ্বে এখন চতুর্থ\nদিল্লিতে কয়েক লাখ করোনায় আক্রান্ত হতে পারেন\nকরোনা: মালয়েশিয়া নিষেধাজ্ঞা জারি করলো হজ পালনে\nবিশ্বে করোনা করোনাভাইরাসে আক্রান্ত সাড়ে ৭৩ লাখ, মৃত্যু ৪ লাখ ১৬ হাজার\nভারতের ৮ কিলোমিটার ভেতরে ঢুকে আছে চীনা সেনাবাহিনী!\nনাইজেরিয়ায় গ্রামে ঢুকে জঙ্গিদের হামলা, নিহত ৫৯\nবিশ্বে করোনায় মৃত্যুর সংখ্যা ছাড়াল ৪ লাখ ১১ হাজার\nবিশ্বে করোনায় আক্রান্ত প্রায় ৭২ লাখ\nপোল্যান্ডের প্রাসাদে ২৮ টন গুপ্তধন!\nবিশ্বে করোনাভাইরাসে আক্রান্ত ছাড়ালো ৭০ লাখ ৯১ হাজার\nহাঁটু গেড়ে মাটিতে বসে বিক্ষোভে সংহতি প্রকাশ ট্রুডোর\nবিশ্বে করোনায় আক্রান্ত ৬৭ লাখ, মৃত্যু ৩ লাখ ৯৪ হাজার\nসারাবিশ্বে করোনাভাইরাসে আক্রান্ত সংখ্যা ৬৬ লাখ, মৃত্যু ৩ লাখ ৯১ হাজার


লিড নিউজ | টংগিবাড়ী ডট কম | Page 4\nডিসেম্বর ১১, ২০১৯ ৪:৪৫ অপরাহ্ণ\t Go to...\n১১তম এশিয়া-ইউরোপ মিটিং (আসেম) শীর্ষ সম্মেলনে যোগ দিতে মঙ্গোলিয়ার উদ্দেশে ঢাকা ছেড়েছেন প্রধানমন্ত্রী শেখ হাসিনা। বৃহস্পতিবার বেলা সাড়ে ১১টায় হযরত শহাজালাল আন্তর্জাতিক বিমানবন্দর থেকে বাংলাদেশ বিমানের একটি ফ্লাইটে তিনি ঢাকা ত্যাগ করেন। ১৫ ও ১৬ জুলাই ঙ্গোলিয়ার রাজধানী উলানবাটরে আসেম সম্মেলন অনুষ্ঠিত হবে। সম্মেলন শেষ দেশে ফিরবেন বলে জানা গেছে।\tRead More »\nআপনি জানেন এ জায়গার কথা, যেখানে নিয়ম মেনে রোজা রাখেন হিন্দুরাও !!\nবিভেদের কাঁটাতারহীন সেই ভূমির খোঁজ শেষ পর্যন্ত আর দেখা হয়নি৷ দেখা পাওয়া সম্ভবও ছিল না৷ তবু মানুষই চাইলে পারে সব বিভেদ মুছে সম্প্রীতির ছবি আঁকতে৷ ধর্মের বিভেদহীনতার সেই ভূমির ছবিই যেন তুলে ধরছে ভারতের রাজস্থানের বারমের ও জয়সলমেরের একাধিক গ্রাম৷ কীভাবে বিভেদ মুছে গিয়েছে এই গ্রামগুলিতে? সেখানে চলছে রমজান মাস৷ নিয়ম মেনে রোজা করছেন ওরাও৷ ওরা কেউই কিন্তু নন ইসলাম ...\tRead More »\nPage ৪ of ৭৮« First...«২৩৪৫৬»১০২০৩০...Last »


স্টাফ রিপোর্টার : সড়ক পরিবহন ও সেতুমন্ত্রী এবং আওয়ামী লীগের সাধারণ সম্পাদক ওবায়দুল কাদের বলেছেন, চলতি বছরের অক্টোবরেই গঠিত হতে পারে আগামী জাতীয় সংসদ নির্বাচনের জন্য নির্বাচনকালীন সরকার। নির্বাচনকালীন সরকার বলতে নতুন কোনো সরকার গঠিত হবে না। নির্বাচনকালীন সরকারের দায়িত্ব নেবে বর্তমান সরকার।\nগতকাল বুধবার সচিবালয়ে সড়ক পরিবহন ও সেতু মন্ত্রণালয়ের সভাকক্ষে আয়োজিত সাংবাদিক সম্মেলনে এক প্রশ্নের জবাবে তিনি এসব কথা বলেন।\nওবায়দুল কাদের বলেন, নির্বাচনকালীন সরকারের আকার ছোট হবে। তবে, বিষয়টি পুরোপুরি প্রধানমন্ত্রীর এখতিয়ার। সংবিধান অনুযায়ী নির্বাচনকালীন সরকারের প্রধান থাকবেন প্রধানমন্ত্রী শেখ হাসিনা। নির্বাচনের তফসিল ঘোষণার সঙ্গে সঙ্গে নির্বাচনকালীন সরকার দায়িত্ব গ্রহণ করবে। তবে নির্বাচনকালীন সরকারের আকার এত ঢাউস হবে না। মন্ত্রিসভার আকার ছোট হবে। মেজর কোনো পলিসি বা ডিসিশন নিতে পারবে না সেই সরকার শুধু রুটিন ওয়ার্ক করবে।\nসেতুমন্ত্রী বলেন, সংবিধান অনুযায়ী, দশম জাতীয় সংসদের মেয়াদ শেষ হওয়ার আগের ৯০ দিনের মধ্যে একাদশ সংসদ নির্বাচন হতে হবে। সেই হিসাবে, আগামী নির্বাচন হতে হবে ৩০ অক্টোবর থেকে ২৮ জানুয়ারির মধ্যে। সেই প্রস্তুতিই নিচ্ছে নির্বাচন কমিশন।\nকাদের বলেন, দেশে কোনো আন্দোলন হবে না, এটা জানি। কারণ, বিএনপির আন্দোলনে দেশের মানুষ সাড়া দেবে এমন কোনো বস্তুগত পরিস্থিতি দেশে বিরাজমান নেই।\nনির্দলীয় সরকারের অধীনে না হওয়ায় দশম সংসদ নির্বাচন বর্জন করেছিল বিএনপি। নিবন্ধিত অধিকাংশ দলের অংশ না নেওয়ার মধ্যে ওই নির্বাচনে অর্ধেকের বেশি আসনে প্রার্থীরা বিনা প্রতিদ্বন্দ্বিতায় নির্বাচিত হন। এবারও কি একেই রকম নির্বাচন হবে- সাংবাদিকদের প্রশ্নে কাদের বলেন, বিএনপি না এলেই একতরফা নির্বাচন হয়, এমন নয়। এবার বিএনপির জন্য অন্যরা অপেক্ষা করবে না, এবার পার্টিসিপেশন অনেক বেশি। ইনক্লুসিভ নির্বাচন হবে। বিএনপিও তো বলেছে তারা আন্দোলনও করবে, নির্বাচনেরও প্রস্তুতি নিচ্ছে। কাজে অসুবিধা কী? একতরফা কেন হবে, বাংলাদেশে কি আর কোনো দল নেই? আপনি যাবেন না বলে কি অন্যরা আসবে না?\nআওয়ামী লীগের সাধারণ সম্পাদক বলেন, বিএনপি জাতীয় নির্বাচনে অংশ নিতে যে কেন সংশয় প্রকাশ করছে, তা আমার বোধগম্য নয়। কারণ, সিটি করপোরেশন নির্বাচনগুলোতে তো বিএনপি অংশ নিচ্ছে। কুমিল্লায় জিতেছে, খুলনায় অংশ নিয়েছে, গাজীপুরে অংশ নিচ্ছে। এসব নির্বাচনে যদি তারা অংশ নিতে পারে, তবে জাতীয় নির্বাচনে অংশ নিতে কোথায় তাদের ভয়, সে বিষয়টি আমাদের কাছে স্পষ্ট নয়। কেন সংশয় সেটা তাদেরই জিজ্ঞাসা করুন।\nছাত্রলীগের কমিটির বিষয়ে সাংবাদিকদের প্রশ্নে কাদের বলেন, এটা প্রাইম মিনিস্টারের কাছে আছে। আমরা এবার চুলচেরা বিশ্লেষণ করে কমিটি দিচ্ছি। এখন একটু ব্যস্ততার সময় চলছে পাশাপাশি কাজও চলছে। সময় মতো কমিটি দিয়ে দেব আর এটা শিগগিরই দেয়া হবে।


আসছে ‘ম্যায় হু না’র সিক্যুয়েল!\nপ্রচ্ছদ » App Home Page আসছে ‘ম্যায় হু না’র সিক্যুয়েল!\nঅর্থসূচক ডেস্ক । ২ মে, ২০১৬ ৯:২৯ অপরাহ্ণ\tবলিউড কিং শাহরুখ খান অভিনীত অন্যতম সফল ও দর্শকপ্রিয় ছবি ‘ম্যায় হু না’। গত শনিবার ছবিটি ১২ বছরে পদার্পণ করেছে। ‘ম্যায় হু না’ মুক্তির এক যুগ পূর্তি উপলক্ষে ছবিটির সিক্যুয়েল নির্মাণের চিন্তাভাবনা করছেন এর পরিচালক ফারাহ খান!\nম্যায় হু না ছবির দৃশ্যে শাহরুখ খান ও সুস্মিতা সেন। ছবি সংগৃহীত\nছবিটিতে এক আর্মি কর্মকর্তার চরিত্রে অভিনয় করেন শাহরুখ খান। তা স্মরণ করে নস্টালজিক হয়ে পড়েন ফারাহ খান। তিনি কিং খানকে আবারো ফোর্সে যোগদানের আহ্বান জানান। অর্থাৎ সবকিছু ঠিক থাকলে হয়তো শিগগিরই ছবিটির সিক্যুয়েল নির্মাণে নেমে পড়বেন তিনি। অন্তত নির্মাতার কথাবার্তায় এমনই আভাস মিলছে।\n২০০৪ সালে মুক্তি পাওয়া ছবিটিতে শাহরুখ খান ছাড়াও আরো অভিনয় করেন সুস্মিতা সেন, বোমান ইরানি, অমৃতা রাও, জায়েদ খান ও সুনীল শেঠি।\nএক টুইট বার্তায় শাহরুখ খান জানান, বন্ধুদের সঙ্গে ছবি করা সত্যিই খুব আনন্দের বিষয়। ফারাহ জায়েদ, সুস, অমৃতা, মানি, আনু, সুনিল, সব অভিনয় শিল্পী এবং ‘ম্যায় হু না’র কলাকুশলীদের জন্য ভীষণ ভালোবাসা রইল।\nট্যাগঃ ফারাহ খান, ম্যায় হু না, শাহরুখ-খান, সিক্যুয়েল


দুমকিতে ইউএনও’ র বিদায় সংবর্ধনাদুমকিতে ইউএনও’ র বিদায় সংবর্ধনা – বাঙলার জাগরণ\nমঙ্গলবার ২ নভেম্বর, ২০২১ / ২১৭ বার পঠিত\nপটুয়াখালী প্রতিনিধি :: প্রেসক্লাব দুমকি’র উদ্যোগে ৩১ শে অক্টোবর সন্ধা ৭ টায় দুমকি উপজেলার সদ্য বিদায়ী উপজেলা নির্বাহী কর্মকর্তার বিদায়ী সংবর্ধনা দুমকি সিনেমা হল সংলগ্ন নিউ ষ্টার চাইনিজ রেষ্টুরেন্টে অনুষ্ঠিত হয়।\nপ্রেসক্লাব দুমকি’র সভাপতি মো. জসিম উদ্দিন সুমনের সভাপতিত্বে প্রধান অতিথি হিসেবে উপস্থিত ছিলেন বিদায়ী নির্বাহী কর্মকর্তা শেখ আব্দুল্লাহ সাদীদ। বিশেষ অতিথি সদ্য যোগদানকৃত উপজেলা সহকারী কমিশনার (ভূমি) হোসনেআরা, উপজেলা পরিষদ মহিলা ভাইস চেয়ারম্যান ফরিদা ইয়াসমিন।\nদুমকি থানার ভারপ্রাপ্ত কর্মকর্তা (ওসি) মো. আব্দুস সালাম, জেলা আওয়ামীগের অন্যতম সদস্য ও শ্রীরামপুর ইউপি চেয়ারম্যান আমিনুল ইসলাম সালাম, মুরাদিয়া ইউপি চেয়ারম্যান মো. মিজানুর রহমান শিকদার, দুমকি নতুন বাজার ব্যবসায়ী সমিতির সভাপতি অবঃ সার্জেন্ট ফজলুল হক সহ শিক্ষা প্রতিষ্ঠানের প্রধান, বিভিন্ন প্রিন্ট ও ইলেকট্রনিক মিডিয়ায় সাংবাদিক বৃন্দ।\nপ্রেসক্লাব দুমকির বিদায় সংবর্ধনার পূর্বে উপজেলা বেসরকারি স্কুল ও কলেজ শিক্ষক সমিতির কার্যালয়ে বিদায় অনুষ্ঠানে অংশ গ্রহন করেন।


হেকেপের কর্মশালায় শিক্ষামন্ত্রী উচ্চশিক্ষার উন্নয়নে কৌশলগত পরিকল্পনা গ্রহণ করা হচ্ছে | National Detective News\nহেকেপের কর্মশালায় শিক্ষামন্ত্রী উচ্চশিক্ষার উন্নয়নে কৌশলগত পরিকল্পনা গ্রহণ করা হচ্ছে\nNDN | October 15, 2017\nশিক্ষামন্ত্রী নুরুল ইসলাম নাহিদ বলেছেন, দেশের উচ্চশিক্ষা বিশ্বমানে উন্নয়নের লক্ষ্যে সরকার কাজ করে যাচ্ছে। ২০৩০ সাল নাগাদ উচ্চশিক্ষার জন্য একটি কৌশলগত পরিকল্পনা গ্রহণ করা হচ্ছে। এজন্য বিভিন্ন কমিটি তাদের সুপারিশমালা পেশ করেছে এবং একটি খসড়া পরিকল্পনা প্রস্তুত করা হয়েছে।\nমন্ত্রী আজ ঢাকায় সিরডাপ অডিটোরিয়ামে ‘ড্রাফট স্ট্রাটেজিক প্ল্যান ফর হাইয়ার এডুকেশন ইন বাংলাদেশ: ২০১৭-২০৩০’ শীর্ষক কর্মশালায় প্রধান অতিথির বক্তৃতায় একথা বলেন। বিশ্ববিদ্যালয় মঞ্জুরি কমিশনের আওতাধীন ‘হাইয়ার এডুকেশন কোয়ালিটি এনহান্সমেন্ট প্রজেক্ট (হেকেপ)’-এর উদ্যোগে শিক্ষা মন্ত্রণালয় ও বিশ্বব্যাংকের সহায়তায় এ কর্মশালার আয়োজন করা হয়।\nমন্ত্রী বলেন, উন্মুক্ত ও সুদূরপ্রসারী দৃষ্টিভঙ্গি নিয়ে কাজ করতে হবে। অতি গুরুত্বপূর্ণ বিষয়গুলো এতে থাকবে। তিনি বলেন, বর্তমানের তথ্যের ভিত্তিতে ভবিষ্যতের জন্য করণীয় নির্ধারণ করতে হবে। সকলের পরামর্শগুলো এতে সন্নিবেশিত করা হবে। তিনি অতি দ্রুত লক্ষ্যনির্ভর একটি কৌশলগত পরিকল্পনা প্রণয়নের জন্য সংশ্লিষ্টদের আহ্বান জানান।\nনাহিদ বলেন, উচ্চশিক্ষার মানোন্নয়নে এক্রিডিটেশন কাউন্সিল আইন পাশ হয়েছে। উচ্চশিক্ষা কমিশন গঠন করা হবে। তিনি আরো বলেন, উচ্চশিক্ষার ক্ষেত্রে প্রথাগত ধারণার পরিবর্তন করতে হবে। শিক্ষা হবে দক্ষতা নির্ভর, যাতে একজন শিক্ষার্থী প্রকৃত অর্থে মানবসম্পদে পরিণত হতে পারে। তিনি বলেন, বিশ্ববিদ্যালয়গুলো হবে জ্ঞানচর্চা, গবেষণা ও নতুন জ্ঞান সৃষ্টির জন্য চরম উৎকর্ষ অর্জনের স্থান। জ্ঞানপ্রযুক্তি শুধু আমদানি নয়, রপ্তানি করার যোগ্যতা অর্জন করতে হবে। এ লক্ষ্যে দেশের সরকারি বেসরকারি বিশ্ববিদ্যালয়গুলোকে এগিয়ে আসার আহ্বান জানান তিনি।\nমাধ্যমিক ও উচ্চশিক্ষা বিভাগের সচিব মো. সোহরাব হোসাইনের সভাপতিত্বে অনুষ্ঠানে কারিগরি ও মাদ্রাসা বিভাগের সচিব মো. আলমগীর, বিশ্বব্যাংকের সিনিয়র এডুকেশন স্পেশালিস্ট ণড়শড় ঘধমধংযরসধ এবং হেকেপ প্রকল্প পরিচালক ড. গৌরাঙ্গ চন্দ্র মোহান্ত বক্তব্য রাখেন। খসড়া কৌশলগত পরিকল্পনার ওপর পাওয়ার পয়েন্ট উপস্থাপনা পেশ করেন বিশ্ববিদ্যালয় মঞ্জুরি কমিশনের সদস্য ড. মোহাম্মদ ইউসুফ আলী মোল্লাহ। আলোচনায় বিভিন্ন সরকারি ও বেসরকারি বিশ্ববিদ্যালয়ের উপাচার্য, শিক্ষাবিদ ও উচ্চপদস্থ সরকারি কর্মকর্তাগণ অংশগ্রহণ করেন।\nশিক্ষা কোন মন্তব্য নেই &#১৮৭;\n« বস্তিবাসীর জন্য ১০ হাজার ফ্ল্যাট নির্মাণ করা হচ্ছে — গৃহায়ন ও গণপূর্ত মন্ত্রী (পূর্বের খবর)\n(পরের খবর) মতবিনিময় »\nপ্রাক-প্রাথমিক পর্যায় থেকে দ্বাদশ শ্রেণী পর্যন্ত নতুন জাতীয় শিক্ষাক্রমের রূপরেখা প্রণয়ন করা হয়েছে– শিক্ষামন্ত্রী\nশিক্ষা প্রতিষ্ঠানে স্বাস্থ্যবিধি মানার ক্ষেত্রে অবহেলা থাকলেই কঠোর ব্যবস্থা– শিক্ষামন্ত্রী\nসংক্রমণের হার ৫ শতাংশের নিচে নামলে শিক্ষা কার্যক্রম পুরোদমে শুরু করা হবে— প্রাথমিক ও গণশিক্ষা প্রতিমন্ত্রী\nচা-শ্রমিকদের মাঝে অনুদান বিতরণ এবং দু’টি নবনির্মিত বিদ্যালয় ভবনের উদ্বোধন করলেন পরিবেশমন্ত্রী\nদেশকে একটি উন্নত দেশে পরিণত করতে দক্ষ মানবসম্পদের বিকল্প নেই—প্রাথমিক ও গণশিক্ষা প্রতিমন্ত্রী\nশিক্ষা প্রতিষ্ঠানের শ্রেণি কার্যক্রম চালুর প্রস্তুতি সংক্রান্ত সংশোধিত গাইডলাইন প্রকাশ করেছে মাধ্যমিক ও উচ্চশিক্ষা অধিদফতর\nশিক্ষার্থীদের ক্ষতিপূরণে শিক্ষকদের আরো মনোযোগী হওয়ার আহ্বান শিল্প প্রতিমন্ত্রীর\nবোদায় রাবেয়া-রাজ্জাক ইসলামী শিক্ষা নিকেতন এর ভিত্তিপ্রস্তর স্থাপন\nদেশের প্রাথমিক, মাধ্যমিক ও উচ্চ মাধ্যমিক পর্যায়ের সব ধরনের শিক্ষা প্রতিষ্ঠান খুলছে ১২ সেপ্টেম্বর — শিক্ষামন্ত্রী\nকারিগরি ও বৃত্তিমূলক দক্ষতা বৃদ্ধিতে ইরানের অভিজ্ঞতা বিনিময়ে সরকার সহায়তা করবে — শিক্ষা উপমন্ত্রী\nশিক্ষা প্রতিষ্ঠানের চলমান ছুটি ১১ সেপ্টেম্বর র্পযন্ত বৃদ্ধি করা হয়েছে\nঅনার্স ২য় বর্ষ বিশেষ স্থগিত পরীক্ষার নতুন সময়সূচি প্রকাশ\nআগামী ৩১আগস্ট পর্যন্ত প্রাথমিক বিদ্যালয় ও কিন্ডারগার্টেনের চলমান ছুটি বাড়ানো হয়েছে


রপ্তানি উৎসে কর কমিয়ে গেজেট প্রকাশ | Notunkhobor best news site\nরপ্তানি উৎসে কর কমিয়ে গেজেট প্রকাশ Reviewed by Momizat on Sep 10 . পণ্য রপ্তানির ক্ষেত্রে রপ্তানিমূল্যের ওপর উৎসে কর কর্তনের হার কমিয়েছে সরকার। পণ্য রপ্তানির ক্ষেত্রে রপ্তানিমূল্যের ওপর উৎসে কর কর্তনের হার কমিয়েছে সরকার। ২০১৮- পণ্য রপ্তানির ক্ষেত্রে রপ্তানিমূল্যের ওপর উৎসে কর কর্তনের হার কমিয়েছে সরকার। পণ্য রপ্তানির ক্ষেত্রে রপ্তানিমূল্যের ওপর উৎসে কর কর্তনের হার কমিয়েছে সরকার। ২০১৮- Rating: 0\nYou Are Here: Home » অর্থনীতি » রপ্তানি উৎসে কর কমিয়ে গেজেট প্রকাশ\nরপ্তানি উৎসে কর কমিয়ে গেজেট প্রকাশ\nPosted by: Jarin Jarin Posted date: September 10, 2018 In: অর্থনীতি | comment : 0\nপণ্য রপ্তানির ক্ষেত্রে রপ্তানিমূল্যের ওপর উৎসে কর কর্তনের হার কমিয়েছে সরকার।\nপণ্য রপ্তানির ক্ষেত্রে রপ্তানিমূল্যের ওপর উৎসে কর কর্তনের হার কমিয়েছে সরকার। ২০১৮-১৯ অর্থবছর থেকে এটি শূন্য দশমিক ১ শতাংশ থেকে কমিয়ে শূন্য দশমিক ৬০ শতাংশ করা হয়েছে। গত বৃহস্পতিবার অর্থ মন্ত্রণালয়ের পক্ষ থেকে এ বিষয়ে গেজেট প্রকাশ করা হয়েছে।\nপৃথক আরেকটি গেজেটে তৈরি পোশাকশিল্প খাতেও ছাড় দেওয়া হয়েছে। এ খাতের পণ্য রপ্তানি থেকে আয়ের ওপর আয়কর হার সর্বোচ্চ ১২ শতাংশ এ অর্থবছরেও (২০১৮-১৯) বহাল রাখা হয়েছে। কোনো কারখানার আন্তর্জাতিকভাবে স্বীকৃত ‘গ্রিন বিল্ডিং সার্টিফিকেট’ থাকলে এ হার ১০ শতাংশ রাখা হয়েছে।\nআয়কর অধ্যাদেশ, ১৯৮৪-এর ধারা ৫৩ বিবি ও ৫৩ বিবিবিবিতে যেসব পণ্যের কথা বলা হয়েছে, সেগুলোয় রপ্তানির ক্ষেত্রে রপ্তানিমূল্যের ওপর ১ শতাংশ হারে উৎসে কর কর্তন প্রযোজ্য ছিল। ২০১৭-১৮ অর্থবছরের জন্য পাটজাত দ্রব্য ছাড়া সব পণ্য রপ্তানির ক্ষেত্রে উৎসে কর কর্তনের হার কমিয়ে শূন্য দশমিক ৭০ শতাংশ করা হয়। এ নিয়ে একটি গেজেটও জারি করে জাতীয় রাজস্ব বোর্ড (এনবিআর)। সে গেজেটের মেয়াদ গত জুন মাসে শেষ হয়েছে। পরে ব্যবসায়ীদের দাবির মুখে এই উৎসে কর হার শূন্য দশমিক ৬০ করার সিদ্ধান্ত নেওয়া হয়। গত বৃহস্পতিবার (৬ আগস্ট) গেজেটের মাধ্যমে এই হার পরিবর্তন করা হলো। পাটজাত পণ্য বাদে সব পণ্যে এ হার প্রযোজ্য হবে। পাটজাত দ্রব্য রপ্তানির ক্ষেত্রে একটি এসআরওর মাধ্যমে রপ্তানিমূল্যের ওপর উৎসে কর শূন্য দশমিক ৬০ শতাংশ নির্ধারণ করা আছে।\nগত অর্থবছরে নিটওয়্যার ও ওভেন গার্মেন্টস উৎপাদন ও রপ্তানিতে নিয়োজিত করদাতার রপ্তানি আয়ের ওপর আয়কর হারে ছাড় পেয়েছিল। কোম্পানি করদাতার ক্ষেত্রে আয়করের হার ১২ শতাংশ। তবে গত অর্থবছরে করদাতার কারখানা আন্তর্জাতিকভাবে স্বীকৃত ‘গ্রিন বিল্ডিং সার্টিফিকেশন’ থাকলে ওই কারখানায় উৎপাদিত পণ্য রপ্তানি থেকে আয়ের ওপর আয়কর হার ১০ শতাংশ করা হয়েছিল। যেহেতু এটি ২০১৭-১৮ অর্থবছরের জন্য প্রযোজ্য ছিল, নতুন ২০১৮-১৯ অর্থবছরে এটি কার্যকর হয়নি। এ সুবিধা আবারও বহাল রেখে নতুন গেজেট প্রকাশ করা হয়েছে।\nএ বিষয়ে জানতে চাইলে বাংলাদেশ তৈরি পোশাক রপ্তানিকারক সমিতির (বিজিএমইএ) সহসভাপতি মো. নাসির বলেন, ‘সরকারের এ সিদ্ধান্তকে আমরা সাধুবাদ জানাই। আমাদের তৈরি পোশাক খাত এখন বেশ কিছু চ্যালেঞ্জের মুখোমুখি। ইউরোপ-আমেরিকাতে অন্য সবকিছুর দাম বাড়লেও তৈরি পোশাকের দাম বাড়ছে না। আপনারা জানেন, লোকসানে পড়ে প্রায় ১ হাজার ২০০ কারখানা ইতিমধ্যে বন্ধ হয়ে গেছে। আমরা উৎসে কর কমানোর জন্য সরকারকে অনুরোধ করছিলাম। সরকার কমিয়েছে। অবশ্য আমরা আরও কমানোর কথা বলেছিলাম। তবে এই পদক্ষেপকে আমরা স্বাগত জানাচ্ছি।’